|  |
| --- |
| **Budapest Főváros VII. kerület Erzsébetváros Önkormányzata**  **Runda Margit ERöMŰVHÁZ Nonprofit Kft. ügyvezetője** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Döntés az ERöMŰVHÁZ Nonprofit Kft könyvvizsgálójának megválasztásáról

**Készítette:**

Runda Margit

ERöMŰVHÁZ Nkft. ügyvezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 107/2022 (IV.13.) határozata *(előterjesztés 1. sz. melléklete)* alapján társaságunk könyvvizsgálójának megbízása 2023. május 31-éig tart. Annak érdekében, hogy a könyvvizsgálói feladatok ellátása folyamatosan biztosított legyen, a következő időszakra vonatkozóan lefolytattunk a beszerzési eljárást az új könyvvizsgáló kiválasztásához.

A beérkezett ajánlatok közül (előterjesztés 2. sz. melléklete) a legkedvezőbb ajánlatot az I.K.SZ. 98. Kft. adta *(előterjesztés 3. sz. melléklete)*, amely 150.000 Ft + Áfa/hó összegben határozta meg a megbízási díjat, ezért javaslom a Képviselő-testületnek, hogy válassza meg a Kft-t a társaság könyvvizsgálójává 2023. június 1. – 2025. május 31. közötti időtartamra.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 15. (2) bekezdés d) pontja alapján a 100%-ban az Önkormányzat közvetlen tulajdonában lévő gazdasági társaság könyvvizsgálójának kinevezéséről és felmentéséről, valamint díjazása megállapításáról a Képviselő-testület dönt.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (IV.19.) határozata az ERöMŰVHÁZ Nonprofit Kft. könyvvizsgálójának megválasztásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság **könyvvizsgálójának az I.K.SZ. 98. Információs, Könyvvizsgáló és Szolgáltató Kft-**t (székhelye: 4032 Debrecen, Doberdó u. 26., Cégjegyzékszáma:09 09 006357, könyvvizsgálatért felelős személy: Papp Zoltán) **választja 2023. június 1. - 2025. május 31. közötti időtartamra**, **150.000 Ft+Áfa/hó megbízási díjért**.

1. felkéri az ERöMŰVHÁZ Nonprofit Kft. ügyvezetőjét, hogy a könyvvizsgálóval kösse meg a megbízási szerződést, valamint gondoskodjon a társaság létesítő okiratának módosításáról, és a Cégbíróság felé történő változás-bejelentési eljárás megindításáról.
2. felhatalmazza a Polgármestert a létesítő okirat aláírására.

**Felelős**: Niedermüller Péter polgármester, Runda Margit ügyvezető

**Határidő**: 2023. május 31.

Budapest, 2023. március 27.

Runda Margit

ERöMŰVHÁZ Nonprofit Kft. ügyvezetője

**Mellékletek:**

1. melléklet: 107/2022 (IV.13.) Kt. határozat
2. melléklet: Bírálati jegyzőkönyv

3. melléklet: I.K.SZ. 98 Kft ajánlata