|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2023. április 19-ei rendes ülésére**

|  |  |
| --- | --- |
| **Tárgy:** | Tulajdonosi döntés az Erzsébetvárosi Szolgáltató Kft.-nek az EVIN Nonprofit Zrt.-be történő beolvadása tárgyában |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Képviselő-testület!**

2020. februárjában az EVIN Nonprofit Zrt. kezdeményezése alapján a Képviselő-testület 62/2020. (II.19.) számú határozatával döntött a Budapest Főváros VII. kerület Erzsébetváros Önkormányzata tulajdonában álló gazdasági társaságokkal kapcsolatos elvi döntések meghozataláról.

Az EVIN Nonprofit Zrt. által megfogalmazott javaslat, valamint az annak alátámasztására szolgáló koncepció az önkormányzati alapítású kötelező és/vagy önként vállalt önkormányzati feladatellátás érdekében alapított gazdasági társaságok hatékony működésének megvalósítását fogalmazta meg elsődleges célkitűzésként. A társaságok párhuzamos funkcióinak megszüntetése és a működés optimalizációja érdekében az EVIN Nonprofit Zrt. átvette az Erzsébetvárosi Üzemeltetési és Ingatlanfejlesztési Korlátolt Felelősségű Társaság feladatait, egyúttal kezdeményezte annak jogutód nélküli megszüntetését, az Erzsébetvárosi Szolgáltató Kft. pedig az EVIN Nonprofit Zrt. tulajdonába került át. Az Üzemeltetési Kft. megszüntetésével kapcsolatos folyamatok lezárultak, a céget a Cégbíróság 2023. március 10-ei hatállyal törölte a cégnyilvántartásból.

A munkafolyamatok egy szervezetben történő újraegyesítése és a szolgáltató tevékenység hatékonyságának optimalizálása következő lépéseként a jelen előterjesztés keretében javaslatot teszünk az Erzsébetvárosi Szolgáltató Kft. az EVIN Nonprofit Zrt. ágazataként történő működtetésére.

Tekintettel arra, hogy az EVIN Nonprofit Zrt. az Erzsébetvárosi Szolgáltató Kft. egyedüli tulajdonosa, az önálló ágazatként történő működtetés érdekében alkalmazható cégjogi megoldásként - a Polgári Törvénykönyvről szóló 2013. évi V. törvény 3:44. §-ában rögzített - beolvadás útján történő egyesülés, mint átalakulás lehetősége kínálkozik.

Álláspontunk szerint a beolvadás hosszú távú megoldást jelenthet a társasházkezelési feladatok ágazati struktúrában történő, racionalizált költségű ellátására, illetve az eredményesség növelésére. A Társaság feladatainak az EVIN Nonprofit Zrt. vállalatirányítási rendszerébe történő integrálása és a munkavállalók „átvétele” megoldást jelent az átlátható, egységes szabályzati rendszerben való professzionális működésre, a feladatellátás racionalizálására és a feladatellátásra nyújtott tulajdonosi pénzeszközök egyszerűbb felhasználására és elszámolására.

Beolvadás esetében a beolvadó Társaság vagyona, valamennyi jogosultsága és kötelezettsége a korábban is létező átvevő (jogutód) társaságra száll át, beolvadásnál a beolvadó jogi személy szűnik meg, általános jogutódja az egyesülésben részt vevő másik jogi személy. Az átalakulás során számos határidőre kell figyelemmel lenni, a folyamat előreláthatólag 6-12 hónapot vesz igénybe. Bár maga a folyamat időigényes, pozitív körülményként értékelendő, hogy bizonyos törvényi előírásoknak való megfelelés esetén a társasági vagyon átvitele adó- és illetékmentes.

Az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény alapján a beolvadási folyamat megindításának első feltétele a Képviselő-testület által meghozott határozat, amelyben a beolvadás elvi jóváhagyása mellett meghatározásra kerül a vagyonmérleg-és vagyonleltár tervezetek fordulónapja és kijelölésre kerül az eljáró könyvvizsgáló személye. Szükséges továbbá a jogi személy ügyvezetésének megbízása az átalakulási terv, valamint az átalakulási döntés meghozatalához szükséges egyéb - jogszabály által meghatározott, vagy a döntéshozó szerv által előírt - okiratok elkészítésével.

Ha az egyesülésben részt vevő jogi személyek mindegyike határoz az egyesülés kezdeményezéséről, az ügyvezetéseik kötelesek az átalakulási tervnek megfelelő tartalommal közös egyesülési tervet készíteni, amelynek tartalmaznia kell valamennyi részt vevő jogi személy vagyonmérleg-tervezetét, valamint az egyesüléssel létrejövő jogi személy nyitó vagyonmérleg-tervezetét. Az egyesülésben részt vevő jogi személyek az egyesülési terv elfogadásáról külön-külön döntenek. Az egyesülési tervet akkor kell elfogadottnak tekinteni, ha azt az egyesülésben részt vevő valamennyi jogi személy elfogadta.

Kérjük, hogy a Tisztelt Képviselő-testület az Erzsébetvárosi Szolgáltató Kft. EVIN Nonprofit Zrt-be történő beolvadását jóváhagyni, a vagyonmérleg-tervezek és vagyonleltár-tervezetek fordulónapját meghatározni, az eljáró könyvvizsgáló személyét kijelölni, illetve az EVIN Nonprofit Zrt. ügyvezetését az átalakulási terv, valamint az átalakulási döntés meghozatalához szükséges valamennyi egyéb okirat elkészítésével megbízni szíveskedjen.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet (a továbbiakban Rendelet) 5. § (2) bekezdésén és 15. § (2) bekezdésén alapul.

***A Rendelet 5. § (2) bekezdése értelmében***

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

***A Rendelet 15. § (2) bekezdése értelmében***

*A Képviselő-testület dönt*

*a) gazdasági társaság alapításáról és megszüntetéséről,*

*b) gazdasági társaságban történő tulajdonszerzésről,*

*c) a 100%-ban az Önkormányzat közvetlen tulajdonában lévő gazdasági társaság, illetve annak közvetlen 100%-os tulajdonában álló gazdasági társaság vezető tisztségviselőinek, felügyelő bizottsága tagjainak, kinevezéséről és felmentéséről, valamint díjazásuk megállapításáról,*

*d) a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról,*

*e) a 100%-ban az Önkormányzat közvetlen tulajdonában álló gazdasági társaság egyszemélyes gazdasági társasága létrehozásának, megszüntetésének, átalakulásának előzetes jóváhagyásáról,*

*f)a gazdasági társaságok számviteli törvény szerinti éves beszámolójának jóváhagyásáról.*

**A Polgári Törvénykönyvről szóló 2013. évi V. törvény 3:109. § (4) bekezdése szerint az „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá”*.***

A fent leírtak és a jogszabályi hivatkozások alapján kérjük a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (IV.19.) számú határozata az Erzsébetvárosi Szolgáltató Kft-nek az EVIN Nonprofit Zártkörűen Működő Részvénytársaságba történő beolvadása tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. hozzájárul az Erzsébetvárosi Szolgáltató Kft. EVIN Erzsébetvárosi Ingatlangazdálkodási Nonprofit Zártkörűen Működő Részvénytársasággal történő egyesüléséhez, oly módon, hogy az Erzsébetvárosi Szolgáltató Kft. beolvad az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságba;
2. az Erzsébetvárosi Szolgáltató Kft. – az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságba történő beolvadás folytán – jogutódással megszűnik, a továbbiakban a jogutód cégformájának megfelelő zártkörűen működő részvénytársaságként működik tovább;
3. a vagyonmérleg-tervezetek és a vagyonleltár-tervezetek fordulónapját 2022. december 31. napjában határozza meg;
4. az átalakulással kapcsolatos vagyonmérleg-tervezetek és vagyonleltár-tervezek könyvvizsgálói ellenőrzési feladatainak ellátásával az Avizó Gold Könyvvizsgáló és Adószakértő Kft.-t (cégjegyzékszám: 01-09-567134; székhely: 1143 Budapest, Hungária krt. 80/A 1. em. 3.; nyilvántartásba-vételi szám: MKVK 000854; képviselő és személyében felelős könyvvizsgáló: Majorné dr. Lövei Judit Klára (MKVK tagsági igazolvány száma: 001803) bízza meg;
5. megbízza az EVIN Nonprofit Zrt. vezérigazgatóját az átalakulási terv, valamint az átalakulási döntés meghozatalához szükséges valamennyi okirat elkészítésével és a Fővárosi Törvényszékhez, mint cégbírósághoz történő benyújtásával.

**Felelős:** Niedermüller Péter polgármester

**Határidő:** 1-4. pont tekintetében azonnal

5. pont tekintetében 2023. 06. 30.

Budapest, 2023. március 28.

dr. Halmai Gyula

EVIN Nonprofit Zrt. vezérigazgatója