|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2023. április 19-i rendes ülésére**

|  |  |
| --- | --- |
| **Tárgy:** | Tulajdonosi döntés a „Budapest VII. kerület, Csányi utca 10. szám alatti 100% önkormányzati tulajdonú épület felújítása” tárgyú bonyolítói szerződés jóváhagyásáról |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *feladatellátási szerződés (előterjesztés 1. számú melléklete)* 2.9.12. pontja alapján a Társaság - tulajdonosi jóváhagyást követően - külön szerződés alapján végzi az Önkormányzat által meghatározott ingatlanokra vonatkozó felújítási, beruházási, bontási munkákat az Önkormányzati költségvetésben rendelkezésre álló, előirányzatok terhére.

Az EVIN Nonprofit Zrt. 2023. évi jóváhagyott üzleti tervében szereplő ingatlangazdálkodási célok megvalósítása érdekében a Budapest VII. kerület, Csányi utca 10. szám alatti 100% önkormányzati tulajdonú épület felújítását tervezi.

Az épület homlokzatának felújításhoz szükséges kiviteli tervdokumentációt az Önkormányzat a Társaság rendelkezésére bocsátotta (az előterjesztés *2. számú melléklete*), a tető felújításának műszaki tartalmát tartalmazó szakvéleményt a Társaság készítette elő (az előterjesztés *3. számú melléklete*).

A felújítás kivitelezésének finanszírozása érdekében bonyolítói szerződés (*határozati javaslat* *1. sz. melléklete*) megkötése vált szükségessé. A bonyolítói szerződés (bruttó) összege 224.152.968,- Ft, melynek fedezete a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendeletében biztosított.

A Képviselő-testület a Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendeletének 5. § (2) bekezdése alapján jogosult dönteni.

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (IV.19.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között a *„Budapest, VII. kerület Csányi utca 10. szám alatti 100% önkormányzati tulajdonú épület felújítása”* tárgyú bonyolítói szerződés megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. hozzájárul a határozat 1. sz. mellékletét képező *„Budapest, VII. kerület Csányi utca 10. szám alatti 100% önkormányzati tulajdonú épület felújítása”* tárgyú, 224.152.968,- Ft (bruttó) összegű bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozat 1. sz. mellékletét képező bonyolítói szerződés aláírására.

**Felelős**: Niedermüller Péter polgármester

**Határidő**: 1. pont tekintetében azonnal, 2. pont tekintetében 2023. április 30.

Budapest, 2023. április 03.

dr. Halmai Gyula

EVIN Nonprofit Zrt. vezérigazgatója

Előterjesztés mellékletei:

1. számú melléklet – EVIN Feladatellátási szerződés
2. számú melléklet – Kiviteli tervek homlokzatfelújítás Csányi utca 10.
3. számú melléklet – Szakvélemény tetőfelújítás Csányi utca 10.

Határozati javaslat melléklete:

1. számú melléklet – Bonyolítói szerződés (1. és 2. számú mellékleteivel együtt) *„Budapest, VII. kerület Csányi utca 10.* épület felújítása”