**MŰSZAKI LEÍRÁS**

*(2023. május 1. napjától)*

„Budapest Főváros VII. kerület Erzsébetváros területén található

önkormányzati tulajdonú zöldfelületek fenntartási munkái, valamint a zöldfelület-fenntartási munkákhoz kapcsolódó egyéb szakipari munkák, a parkberendezések folyamatos ellenőrzési és karbantartási feladatainak ellátása”

A SZOLGÁLTATÁSSAL KAPCSOLATOS KÖVETELMÉNYEK

**I. Általános szakmai elvárások**

A zöldfelület-fenntartás a zöldfelület természeti és épített elemeinek szakmai szempontok szerinti jó karban tartását jelenti, lehetővé teszi a zöldfelületek biztonságos használatát, biztosítja a növényzet és az építmények hosszú távú fennmaradását.

**1. A feladatellátással kapcsolatos általános követelmények**

**1.1.** A zöldfelületek éves fenntartásának általános technológiai követelményeit az **Éves Fenntartási Terv** című táblázat tartalmazza. Az Éves Fenntartási Tervben szereplő műveleteket az előírt időpontban és gyakorisággal, illetve szükség szerint kell elvégezni, a zöldfelületek, növények állapotát és az időjárási körülményeket figyelembe véve. Az alapvető fenntartási munkák ellátását, a rendszeres takarítást, téli időszakban a síkosság-mentesítést, vegetációs időszakban a növények öntözését folyamatosan kell biztosítani. Az Éves Fenntartási Tervben a „megrendelés szerint” megjelöléssel ellátott műveletek kizárólag a Városüzemeltetési Iroda vezetője által előzetesen jóváhagyott megrendelés és technológia szerint végezhetők.

**1.2.** Azonnal írásban be kell jelenteni az Önkormányzat felé, ha vandalizmus miatt, időjárás hatására vagy egyéb okból élet- és balesetveszélyes állapot alakul ki a zöldfelületeken, játszótereken. A Feladatellátást-végző köteles az azonnali beavatkozást igénylő, életveszély-, balesetveszély elhárító, kárelhárító munkálatokat (külön megrendelése nélkül) elvégezni, és azt jegyzőkönyvben rögzíteni. A Feladatellátást-végző köteles az életveszély-, és balesetveszélyes területet a veszély elhárításáig elkeríteni, lehetőség szerint őriztetni.

**1.3.** Folyamatosan gondoskodni kell a zöldfelületek biztonságos használata érdekében a növényápolási munkák elvégzéséről, a zöldfelületi tartozékok üzemképes működéséről, és szerkezetük védelméről.

**1.4.** A vízberendezési tárgyak meghibásodásakor a vízveszteséget megelőző intézkedéseket azonnal meg kell tenni, és a hibaelhárításról sürgősséggel gondoskodni kell. A keletkezett károkról jegyzőkönyvet kell felvenni.

**1.5**. Növényápolással összefüggő munkát kizárólagosan kertészeti szakképesítéssel rendelkező szakember végezhet.

**1.6.** Növényvédő szerek, termésnövelők, talajjavító anyagok, síkosság-mentesítő anyagok, tisztítószerek tekintetében csak belterületi, közterületi felhasználásra engedélyezett, környezetkímélő anyagok használhatók. A felhasználandó szerek biztonsági adatlapját, engedély okiratát a Feladatellátást-végző köteles kérés esetén megküldeni a Megrendelő részére.

**1.7.** A zöldfelületek fenntartásával kapcsolatos feladatok ellátása során maradéktalanul be kell tartani a tevékenység ellátásával kapcsolatos valamennyi hatályos jogszabályi és szabványi előírást. A szolgáltatásnak meg kell felelnie az általános környezetvédelmi irányelveknek, előírásoknak, Erzsébetváros környezetét érintő koncepcióknak és Erzsébetváros Környezetvédelmi Programjában foglaltaknak, ezek megtekinthetők a [www.erzsebetvaros.hu](http://www.erzsebetvaros.hu) weboldalon.

**1.8.** A zöldfelület-fenntartás során keletkező hulladékok összegyűjtésével kapcsolatos elvárások: a zöldhulladékot elkülönítetten kell gyűjteni.

**1.9.** Erzsébetvárosban minden közterületi zöldterület-fenntartási munkának intenzívnek kell lennie.

**1.10.** A Megrendelő a szakmai elvárás tekintetében „nem megfelelő” minősítést akkor ad, ha az írásbeli felszólítását követően a hibás teljesítést adott határidőre nem javítják ki, illetve nem a szerződésben, megrendelésben foglaltaknak, illetve a szakmai követelményeknek megfelelően teljesítik. A Megrendelő helyszíni felelős képviselője a szakmai elvárásoknak történő megfelelést rendszeresen, hetente ellenőrzi.

**1.11.** Tartalékkeret nyújt fedezetet az időjárási körülmények miatt előre nem látható, a rongálásból eredő, vagy egyéb előre nem tervezhető zöldfelület-fenntartási feladatok elvégzésére.

**1.12.** A Feladatellátást-végző köteles Budapest VII. kerület területén a jogerős hatósági határozat alapján elrendelt parlagfű elleni közérdekű védekezésben a Megrendelő által megküldött hatósági határozatban szerepeltetett területen és határidőn belül részt venni, és a parlagfű-mentesítést a megadott technológia szerint elvégezni.

**2. Zöldfelület fenntartás elszámolási elemei**

**2.1.** Zöldfelület feladatellátás optimális elvégzéséhez szükséges munkakörök és alkalmazotti tervezett létszám.

2.1.1. Munkakörök meghatározása

- Üzletág vezetés

- Irodai dolgozók

- Fizikai állomány

- Alkalmi munkavállalók

- Karbantartók

2.1.2. Munkakör, tervezett létszám

|  |  |  |
| --- | --- | --- |
|  | | |
| **Zöldfelület feladat ellátási szerződés keretében elszámolható pozíciók** | | |
| **Pozíciók** |  | **Tervezett létszám (fő)** |
| takarítási és kertészeti üzletág vezető (50%) |  | 2 |
| irodai adminisztrátor |  | 2 |
| kertészeti projekt koordinátor |  | 1 |
| kertészeti vezető |  | 1 |
| brigádvezető |  | 2 |
| parkellenőr |  | 2 |
| kertészek |  | 7 |
| karbantartó |  | 1 |
| kertészeti segédmunkások |  | 15 |
| alkalmi munkavállalók | 04-09 hóban | 8 |
|  |  |  |

Amennyiben a feladat-ellátás a fenti táblázatban jelzett létszám emelését indokolja, úgy az Erzsébetváros Kft. a létszámot növelheti, melyről köteles tájékoztatni a Városüzemeltetési Iroda vezetőjét.

Megbízott köteles folyamatosan a rábízott zöldfelületek és tartozékaik állapotát munkanapokon rendszeresen ellenőrizni és elvégezni az alábbi feladatokat:

|  |  |  |
| --- | --- | --- |
| **2.2. Parkgondnoki, zöldfelület-fenntartási feladatok bemutatása** | | |
| **Művelet** | **Szakmai elvárások** | **Gyakoriság** |
| Zöldfelületek, edényes növények takarítása, hulladékok összegyűjtése, hulladékgyűjtők kiürítése | Gondoskodni kell a zöldfelületek és tartozékaik *(pl. padok, hulladékgyűjtők, ültetődézsák, stb.)* tisztításáról, hulladékok összegyűjtéséről, a hulladékgyűjtő edények kiürítéséről, hulladékgyűjtő zsákok cseréjéről. A játszóterek területén az ütéscsillapító felületeket le kell seperni, a homokozókat át kell gereblyézni. | Bekerített parkok, bekerített terek, játszóterek esetében a szemetes edények ürítése és az elszórt hulladék gyűjtése heti 5 alkalommal. *Utcai zöldsávok, edényes növények, extenzív fenntartású terület esetében heti két alkalommal.* |
| Síkosság-mentesítés, hólapátolás | Síkosság-mentesítés kizárólag homok, fűrészpor, környezetbarát anyagok alkalmazásával történhet (klorid használata tilos). A hó seprést, hólapátolást és síkosság-mentesítést a gyalogosforgalmi útvonalakon legalább 1,2 m-es széles sávban kell elvégezni. | Szükség esetén folyamatosan. |
| Őszi és tavaszi talajlazítás ásással, kapálással; tápanyag beforgatás | Ásást, kapálást 5-25 cm mélyen, tápanyag utánpótlással *(szerves trágya, műtrágya beforgatással)* egyidejűleg kell elvégezni a cserje, *évelő* és rózsa ágyásokban és a fatányérok területén planténerekben. | Évi 2 alkalommal (ősszel és tavasszal) |
| Őszi lomb gereblyézése, összegyűjtése | Általános szakmai elvárásoknak megfelelően. *Fenyőkéreggel fedett felületekről mérsékelten.-+* | Szükség szerint, de legalább hetente egy alkalommal. |
| Homokozó mélyásása | Ásást 30 cm mélyen kell elvégezni. *Az előkerülő hulladékot (macskaürülék, fagallyak, egyéb növénymaradványok) össze kell gyűjteni, el kell szállítani.* | Havonta 2 alkalommal. |
| Gyöngykavics, murva, *fenyőkéreg* felületek sarabolása, felületegyengetése | Biztosítani kell a gyöngykavics, murva, *fenyőkéreg* felületek egyenletességét, gyommentesítését. *A szükséges pótlásokat el kell végezni.* | Szükség szerint, de legalább havonta egyszer |
| Gyepfelület kezelési munkálatok | A gyepet a teljes kaszálási időszak alatt 4-6 cm között kell tartani | Havonta legalább két alkalommal |
| Gyepfelületek felújítási, ápolási munkái | *Gépi gyepszellőztetés 1 cm mélységben, felülvetés minőségi fűmagkeverékkel, talajtakarás, hengerelés, tápanyagok kijuttatása lehetőség szerint teljes vegetációs időszakra alkalmas gyeptrágya felhasználásával.* | Évi két alkalommal (ősszel és tavasszal) |
| Talajlazítás, kapálás, gyomlálás cserje, rózsa, virágfelületeken, fatányérokban, planténerekben. | Gondoskodni kell a talajlazításról, gyommentesítésről, az allergén gyomnövények - különös tekintettel a parlagfű – és sarjfák gyökértelenítéssel történő eltávolításáról. | Szükség szerint, de legalább havonta egy alkalommal. |
| *Öntözőtér kialakítása* | *Gondoskodni kell a megfelelő mélységű öntözőtér kialakításáról valamennyi növényfelületen a Megrendelővel előzetesen egyeztetett helyszíneken.* | *Évente két alkalommal (tavasz, ősz)* |
| Burkolatok, szegélyek gyommentesítése | A burkolatok, szegélyek fugáinak gyommentesnek kell lennie, ennek érdekében rendszeres kézi gyomlálást, illetve szükség szerint termikus gyommentesítést kell végezni. | Szükség szerint, de legalább havonta egy alkalommal |
| Támrudak karbantartása, fakötözés | Gondoskodni kell a hiányzó támrudak pótlásáról, a támrudak közötti fa távtartók felszereléséről. *A támrendszernek függőlegesnek, stabilnak kell lennie, faegyedenként legalább 3 támrúdból kell állnia. Pótolni kell a hiányzó fakötözéseket. Ezeket úgy kell kialakítani, hogy azok a fák törzsét stabilan, biztonságos távolságban rögzítsék a támrudaktól.* | Szükség szerint, de legalább havonta egy alkalommal *maximum 5 éves, vagy annál fiatalabb fatelepítések esetén.* |
| Játszótéri eszközök, parkberendezési tárgyak fertőtlenítése | Gondoskodni kell a játszótéri eszközök, parkberendezési tárgyak (különösen padok, hulladékgyűjtő edények, stb.) fertőtlenítéséről környezetbarát tisztítószerrel. | Havonta legalább 1 alkalommal, rendkívüli helyzet esetén igény szerint |
| Burkolat, gyöngykavics, murva felületek homokozók vizes tisztítása | Burkolat, gyöngykavics, murva, homokozó felületeknek szennyeződéstől mentesnek kell lennie, és gondoskodni kell a homokozók rendszeres locsolásáról. | Szükség esetén folyamatosan, legalább hetente 1 alkalommal. Április 1. és november 30. között a fagyásveszély figyelembe vételével. |
| Öntözés tömlővel, öntöző rendszerrel | Általános szakmai elvárásoknak megfelelően, *a Megrendelővel egyeztetett öntözési terv szerint.* | Április 1. és november 30. között szükség esetén folyamatosan, naponta, vegetációs időszakban legalább kétnaponta, igény esetén sűrűbben. |
| Parkberendezési tárgyak graffiti-mentesítése | Az anti-graffiti felületvédelemmel ellátott parkberendezési tárgyakról (padok, asztalok, planténerek, hulladékgyűjtő konténerek) a graffitit speciális oldószerrel el kell távolítani | Havonta 1 alkalommal |

|  |  |  |
| --- | --- | --- |
| **2.3. Növényvédelmi és ápolási zöldfelület-fenntartási feladatok bemutatása** | | |
| **Művelet** | **Szakmai elvárások** | **Gyakoriság** |
| Fiatal fák ápoló, ritkító metszése, sebkezeléssel | Általános szakmai elvárásoknak megfelelően. *Törött ágak és gallyak szakszerű eltávolítása, vágási szélek ápolása, 5 cm átmérőnél nagyobb vágási sebek fasebkezelő anyaggal történő kezelése.* | Szükség szerint. |
| Fiatal fák koronaformálása, űrszelvénygallyazás, sebkezeléssel (zöldmetszés) | Általános szakmai elvárásoknak megfelelően. Gondoskodni kell a közúti űrszelvénybe belógó, KRESZ táblák, világítótestek, légvezetékek, térfigyelő kamerák, épületek felé nőtt ágak visszavágásáról, az ezeknek megfelelő koronaszerkezet kialakításáról. Továbbá gondoskodni kell a fák törzséről kinőtt hajtások eltávolításáról, *vágási sebek szakszerű kezeléséről.* | Igény szerint rendszeresen. |
| Cserjék ápoló metszése, ifjítása | Általános szakmai elvárásoknak megfelelően. | Szükség esetén, a Megrendelő által előzetesen jóváhagyott helyszínen *és időben.* |
| Cserjék koronaformálása, sövénynyírás (zöldmetszés) | Általános szakmai elvárásoknak megfelelően. Gondoskodni kell a közúti űrszelvénybe belógó, növénykazetta területén túlnőtt cserjék visszavágásáról, megfelelő ágszerkezet kialakításáról, illetve a sövények formára nyírásáról. | Igény szerint rendszeresen. |
| Rózsametszés, vadalás, évelő, egynyári felületeken elvirágzott részek lemetszése | Általános szakmai elvárásoknak megfelelően. | Havonta egy alkalommal, de szükség szerint gyakrabban. |
| Növényfelületeink (cserje-és rózsaágyások, évelőágyások, fiatal-idős fák) növényegészségügyi szempontból növényvédőszerekkel való védelme. | Általános szakmai elvárásoknak megfelelően | Igény szerint rendszeresen |

**2.4. Rendszeres napi helyszíni ellenőrzések zöldfelületek, játszóterek területén, balesetveszély megelőzése, elhárítása céljából, illetve kis értékű javítások elvégzése**

2.4.1. Játszótéri eszközök és ütéscsillapító talajok rendszeres napi ellenőrzése szemrevételezéssel

A parkgondnoki feladatellátás részét képezi a játszótéri eszközök és ütéscsillapító talajok rendszeres napi ellenőrzése szemrevételezéssel. Ezen ellenőrzés olyan szemmel látható veszélyforrások felismerését szolgálja, amelyek a vandalizmus, a használat vagy az időjárás hatásának következményei. A játékfelületeken, ütéscsillapító felületeken, lengőelemeken, csúszófelületeken a szemrevételezéssel érzékelhető hibákat kell felderíteni (pl. ütéscsillapító burkolat hiánya, játszóeszközökön hiányzó elemek, kiálló csavarok, törött, éles felületek, stb.). Ellenőrizni kell továbbá a játszóterek, homokozók tisztasági állapotát, fel kell deríteni a fertőzésveszélyes (pl. ürülék, szőr, toll, penészgomba, stb.) illetve balesetveszélyes (pl. üvegdarabok, stb.) szennyeződéseket, hulladékokat.

Az ellenőrzések észrevételeit hetente a Játszótéri eszközök ellenőrzési adatlapjában dokumentálni kell, és az adatlapot kérés esetén meg kell küldeni a Megrendelő részére. A játszótéri eszközök, ütéscsillapító talajok meghibásodását, a balesetveszélyes és fertőzésveszélyes állapotot azonnal írásban be kell jelenteni Megrendelő felé.

A játszótéri eszközök hibáinak kijavítása nem tartozik a Feladatellátást-végző feladatkörébe.

A Feladatellátást-végző hibásan teljesít, ha játszótéri eszközök és ütéscsillapító talajok rendszeres napi ellenőrzését, az ellenőrzési adatlap vezetését, illetve a bejelentési kötelezettségét nem az előírásoknak megfelelően teljesíti.

2.4.2. Zöldfelületi tartozékok (épített elemek, burkolatok, parkberendezések, stb.) állapotának napi ellenőrzése, ellenőrzési adatlap vezetése, és kis értékű javítási munkák elvégzése

A parkgondnoki feladatellátás részét képezi a fenntartással érintett zöldfelületekhez tartozó épített elemek, burkolatok (szilárd, szórt burkolatok, szegélyek, lépcsők, támfalak, stb.) parkberendezési tárgyak (padok, asztalok, hulladékgyűjtők stb.) és egyéb zöldfelületi tartozékok (kerítések, kapuk, planténerek, vázák, oszlopos virágtartók, faveremrácsok, favédőrácsok, stb.) állapotának napi rendszeres ellenőrzése, a balesetveszélyes állapot felderítése, rongálásból, meghibásodásból, lopásból eredő károk dokumentálása, és a bruttó 200.000,- Ft értékhatárt meg nem haladó *eseti* javítási munkák elvégzése (pl. kisebb alkatrészek javítása, csavarok pótlása, kisebb hegesztési munkák elvégzése, stb.), és dokumentálása. Az ellenőrzések észrevételeit, illetve az elvégzett javításokat a Zöldfelületi tartozékok napi ellenőrzési, karbantartási adatlapjában dokumentálni kell, és az adatlapot kérés esetén meg kell küldeni a Megrendelő részére, meghibásodás esetén a Feladatellátás-végző köteles az adatlap megküldésével egyidejűleg a javításra vonatkozó tételes (műszaki- és költségajánlatot tartalmazó) árajánlatot adni (*az alkalmankénti* bruttó 200.000,- Ft értékhatárt meghaladó javítási munkák esetében). A balesetveszélyes állapotot azonnal írásban be kell jelenteni Megrendelő képviselője felé.

A parki burkolatok, lépcsők, közlekedésre szolgáló utak állapota akkor megfelelő, ha egyenletes felszínűek, kiálló tárgyaktól mentesek. A kiemelt kazetták, szegélyek, támfalak, lépcsők állapota akkor megfelelő, ha szerkezetileg stabilak, felszínük egyenletes, és fúgáik nem hiányosak. Azöldfelületi tartozékoknak és környezetüknek éles, kiálló, törött, elemektől mentesnek kell lenniük. Gondoskodni kell a zöldfelületi tartozékok megfelelő stabilitásáról, rögzítéséről, és a hiányzó elemek pótlásáról. A tárgyak felszínét folyamatosan tisztán kell tartani. Biztosítani kell a kerítések, kapuk zárhatóságát. Az állagmegóvásáról, korrózióvédelemről is gondoskodni kell. A fa elemeknek szálkamentesnek kell lenniük. A felületkezelési, festési munkák megkezdését, illetve az alkalmazandó felületkezelő anyagot, színt a Megrendelő képviselőjével le kell egyeztetni.

A Feladatellátást-végző hibásan teljesít, ha zöldfelületi tartozékok állapotának napi ellenőrzését, ellenőrzési adatlap vezetését nem az előírásoknak megfelelően végzi, és nem gondoskodik a bruttó 200.000,- Ft értékhatárt meg nem haladó *eseti* javítási munkák elvégzéséről, illetve a 200.000,- Ft értékhatárt elérő javítási munkák ajánlatának elmulasztásáról.

2.4.3. Zöldfelületeken növényvédelemi, növényápolási, balesetveszély-elhárítási célú ellenőrzés, növényápolási ellenőrzési adatlap vezetése

A parkgondnoki feladatellátás részét képezi a növényzet állapotának folyamatos ellenőrzése, növényvédelmi szemle tartása, kórokozók és kártevők azonosítása, szükséges növényápolási beavatkozások meghatározása, illetve a faállomány állapotának balesetveszély-elhárítási célú ellenőrzése. Az ellenőrzések során számba kell venni a kiszáradt, megrongált növényegyedeket, hiányos növényfelületeket. Az ellenőrzési munkák során meg kell tervezni az elvégzendő növényápolási, növényvédelmi munkákat. Az ellenőrzések tapasztalatait, a Növényápolási ellenőrzési adatlapban kell dokumentálni, és azt kérés esetén meg kell küldeni a Megrendelő képviselője részére, az adatlapban tételesen rögzíteni kell a következő hónapra tervezett növényápolási, növényvédelmi munkálatokat helyszínenkénti bontásban. A faállomány esetében észlelt balesetveszélyes állapotot, illetve a növények kórokozó és kártevő fertőzöttségét azonnal írásban be kell jelenteni Megrendelő képviselője felé.

A Feladatellátást-végző hibásan teljesít, ha növényvédelemi, növényápolási, balesetveszély-elhárítási célú ellenőrzéseket, és az ellenőrzési adatlap vezetését nem az előírásoknak megfelelően nem teljesíti.

2.4.4. Vízberendezési tárgyak napi ellenőrzése, üzemképes működés biztosítása, és kis értékű javítási munkák elvégzése

A parkgondnok feladatát képezi a fenntartással érintett zöldfelületeken a vízberendezési tárgyak (vízhálózati rendszerek, öntözőrendszerek, szórófejek, csapok, ivókutak, vízaknák, díszkutak, stb.) állapotának rendszeres ellenőrzése, üzemképes működésének biztosítása, balesetveszélyes, illetve vízveszteséggel járó állapot felderítése, rongálásból, meghibásodásból, lopásból eredő károk dokumentálása, és bruttó 200.000,- Ft értékhatárt el nem érő javítási munkák elvégzése (pl. kisebb alkatrészek, csapok, szórófejek, vízakna lakatok pótlása, javítása), és dokumentálása. Az ellenőrzések észrevételeit a Vízberendezési tárgyak ellenőrzési, karbantartási adatlapjában dokumentálni kell, minden hónap végén el kell végezni a fogyasztásmérők leolvasását, és az adatlapot (fogyasztási hely, vízmérő gyári száma, óraállás feltüntetésével) a következő hónap 10. munkanapjáig meg kell küldeni a Megrendelő képviselője részére. Meghibásodás esetén a Feladatellátás-végző köteles az adatlap megküldésével egyidejűleg a javításra vonatkozó tételes ajánlatot adni (a bruttó 200.000,- Ft értékhatárt meghaladó *eseti* javítási munkák esetében). A balesetveszélyes állapotot azonnal írásban be kell jelenteni Megrendelő képviselője felé.

Folyamatosan gondoskodni kell az ivókutak, lefolyók, szikkasztók, aknák tisztántartásáról, és az összes vízberendezési tárgy üzemképes működéséről. Minden aknán *stabilan rögzített* aknafedőnek, lakatnak kell lennie. A vízberendezési tárgyakat minden év legkésőbb november 15. napján vízteleníteni kell, és téli takaróelemeket ki kell helyezni. A szökőkutak üzemideje 7 hónap, üzemszünet a november 1. – március 31. közötti időszak.

A szökőkutak és öntözőrendszerek üzemeletetését és karbantartását a jelen Műszaki leírás mellékletét képező gyártói (kivitelezői) üzemeletetési és karbantartási utasításoknak megfelelően kell elvégezni. A Feladatellátást‑végző köteles a szökőkutak vízgépészeti rendszerének állapotát, és a gépházaknák állapotát rendszeresen ellenőrizni. Folyamatosan gondoskodni kell a tálcák, lefolyók, szűrőberendezések tisztántartásáról. A Feladatellátást‑végző köteles a távfelügyeleti rendszer működését folyamatosan biztosítani. A szökőkutak gépházaknájában végzett üzemeletetési és karbantartási feladatokat munkalappal kell dokumentálni.

A Feladatellátást-végző köteles közreműködni a vízmérő csere lebonyolításában.

A Feladatellátást-végző hibásan teljesít, ha vízberendezési tárgyak ellenőrzését, az ellenőrzési adatlap vezetését, illetve a bejelentési kötelezettségét nem az előírásoknak megfelelően nem teljesíti.

*2.5.5. Közterületi vízórák és villanyórák leolvasása*

*A parkgondnok feladatát képezi a fenntartással érintett zöldfelületeken található vízórák és villanyórák havi leolvasása és az óraállások fényképpel történő dokumentálása. A leolvasást minden hónap 5. napjáig el kell végezni és annak eredményét megküldeni Megrendelő részére.*

**II. Szakmai követelmények**

**1. Gyepfelületek éves fenntartása**

A gyepfelületek akkor tekintendő gondozottnak, ha a gyepfelület üde zöld színű, tömött, zárt, egyöntetű, gyomnövényektől mentes, és a gyepszélek ápoltak. A fenntartás akkor megfelelő, ha biztosítva van szükség szerint a kaszálás, öntözés, talajszellőztetés és a tápanyag-utánpótlás. A talajszellőztetést kora tavasszal, nyirkos talajon kell végezni. Az öntözések alkalmával a kijuttatandó víz mennyiségét úgy kell tervezni, hogy a gyepek gyökérmélységében, *10-15* cm mélységben legyen felvehető víz a talajban. A gyepet a teljes kaszálási időszak alatt 4-6 cm között kell tartani. A kaszálás magában foglalja a kaszálék összegyűjtését, törmelékek eltávolítását. Damilos fűkaszát a fák törzsének környeztében használni tilos.

**2. Cserjék, évelők, talajtakarók, sövények, örökzöldek éves fenntartása**

A cserje, évelő, talajtakaró, sövény, örökzöldfelületekakkor tekinthetőek gondozottnak, ha a területükön nem találhatóak gyomnövények, hulladék, vagy egyéb szennyeződés, talajuk nem tömörödött, ápolt, a növények fertőzéstől, kórokozóktól, kártevőktől, elszáradt részektől mentesek, továbbá ha a metszés az adott növény fajtájának, habitusának megfelelően, a kellő időben elvégzésre kerül. A sövénynyírásnál a formát úgy kell kialakítani, hogy az oldalfelület is zöld maradjon A sétányok mentén és növénykazettákban lévő cserjék túlnyúló ágait vissza kell metszeni. A kiszáradt, elhalt egyedeket pótolni kell. Örökzöld növények esetében az ágleszakadás, eldeformálódás megakadályozása érdekében télen gondoskodni kell a hó leveréséről. Az örökzöldeket hosszabb száraz periódus esetén télen is meg kell öntözni, nagy mennyiségű vízzel a fagymentes időszakokban. A csapadékban szegény őszi évszak esetén novemberben bőséges beöntözést kell végezni. Ősszel mélyásással, a vegetációs időszak alatt rendszeres kapálással kell javítani a talajszerkezetet. A növényvédelmi munkákat preventív módon, minden év elején meg kell tervezni, és éves permetezési ütemtervet kell összeállítani. *A cserje, évelő és talajtakaró növényzet termőfelületének – annak vízháztartásának javítása érdekében – folyamatos, min. 3-5 cm mélységű fenyőkéreg terítéssel kell rendelkeznie. A fenyőkéreg pótlásáról rendszeresen gondoskodni szükséges.*

Az újonnan ültetett, pótolt cserjék legalább konténeres, fejlett közterületi kiültetésre alkalmas díszcserjék legyenek *szükség szerint a Megrendelővel egyeztetett méretben.* Az ültető gödör mélysége legalább 0,4 x 0,4 x 0,4 m.

**3. Egynyári és kétnyári felületek éves fenntartása**

A virágfelületekakkor tekinthetők gondozottnak, ha nincs bennük gyom, elvirágzott növényi rész, hulladék, fertőzéstől mentesek, talajuk nem tömörödött. Az tavaszi egynyári és őszi kétnyári ültetéskor a virágágyakat ásással, gereblyézéssel, műtrágyával, elő kell készíteni, az ültetés előtt a talaj aprómorzsás szerkezetű legyen. Az egynyári virágok öntözővizét szükség szerint tápoldattal kell dúsítani a gazdag virágzás érdekében. A virágegyedeket egymástól megfelelő tőtávolságra, kitűzési terv alapján kell ültetni. A növény fajtákat és darabszámot a Megrendelő képviselőjével kell leegyeztetni.

**4. Rózsafelület éves fenntartása**

A rózsafelületekakkor tekinthetőek gondozottnak, ha nincs bennük gyom, elvirágzott növényi rész, hulladék, vadhajtásoktól, fertőzéstől mentesek, talajuk nem tömörödött. A rózsatöveket fagyok előtt morzsás szerkezetű talajjal be kell takarni. Mélyásással a talajszerkezetet ősszel javítani kell. A rózsák esetében is biztosítani kell szükség szerint a tápanyag-utánpótlást. A rózsák metszését a növekedési intenzitás függvényében folyamatosan kell végezni, a bőséges virágzás érdekében, az elszáradó virágokat folyamatosan el kell távolítani.

*A rózsaágyások termőfelületének – annak vízháztartásának javítása érdekében – folyamatos, min. 3-5 cm mélységű fenyőkéreg terítéssel kell rendelkeznie. A fenyőkéreg pótlásáról rendszeresen gondoskodni szükséges.*

**5. Edényes növények fenntartása**

A planténerek, vázák, virágtartók akkor tekinthetők gondozottnak, ha a konténerben egészséges növényanyag található, gyomoktól és hulladéktól mentesek, a termőtalaj feltöltésének szintje megfelelő, a növények kórokozóktól és kártevőktől mentesek. Az edényekben a termőföldet szükség esetén fel kell lazítani. Az edények felületkezeléséhez a Megrendelő képviselőjének írásos megrendelése szükséges. Fák telepítése esetén gondoskodni kell a támrudazásról és kötözéséről is. Az edényekben a termőföld szint az edényperemtől számított maximum *7 cm mélységben legyen. A termőközeg vízháztartásának javításáról folyamatos, min 3-5 cm mélységű fenyőkéreg takarással kell gondoskodni, ügyelve arra, hogy az ne bukjon át az ültetőedény peremén.* A növénykandeláberekhez a futócserjéket kötözéssel kell rögzíteni. A virágoszlopokat az (egynyári virágok szezonját követően) október hónapban el kell bontani, és gondoskodni kell az átmeneti elraktározásuktól, május hónapban pedig (az egynyári virágütetés idejekor) a kihelyezésükről. A lajtos öntözések alkalmával szükség szerint gondoskodni kell az edények felületének tisztításáról.

**6. Díszfák fenntartására**

A fakivágási munkák kizárólag a Megrendelő képviselőjének előzetes jóváhagyásával végezhetőek el, kivéve az azonnali beavatkozást igénylő élet-, baleset- és vagyonveszélyes állapotú fák esetében szükségessé váló balesetveszély elhárító munkálatokat.

A fák állapotfelmérését külső szemrevételezéssel folyamatosan el kell végezni a kerületi faállomány tekintetében, az észlelt balesetveszélyes állapot a Megrendelő képviselője felé azonnal írásban be kell jelenteni.

A faápolási munkákat úgy kell végezni, hogy a fa lombkoronája statikailag egyensúlyban legyen. A korona egészséges, ápolt, száraz ágaktól mentes legyen. A metszés akkor megfelelő, ha a fatörzs és a vázágak korhadt részektől mentesek, és a fa sebfelületei kezeltek. A fatányérok talaját kapálással kell lazítani, a faveremrácsokat a talajjavítás elvégzése érdekében ki kell emelni a helyéről, és a munkavégzés után vissza kell rögzíteni.

Gondoskodni kell a díszfák folyamatos növényvédelméről. A növényvédelmi munkákat - a fertőzések kezelése mellett - preventív módon is el kell végezni. A növényvédelmi munkákat minden év elején meg kell tervezni, és éves permetezési ütemtervet kell összeállítani.

A sorfákés parkfákfenntartása akkor megfelelő, ha nincsenek benyúló ágak az űrszelvénybe, a KRESZ táblák sehol nincsenek a faágak takarásában, a korona nem éri el az elektromos vezetékeket, illetve az épületek homlokzatát. Az ilyen jellegű hibák megszüntetéséről gondoskodni kell.

A facsemeték rongálás és szélnyomás elleni védelme érdekében 3-as támrudazással kell alkalmazni. A fiatal fák esetében gondoskodni kell a támrudak folyamatos karbantartásáról, egy fához legalább 3 db támrúd biztosítása szükséges (a támrúd 5-8 cm átmérőjű, 2,5 m hosszú, tartósított faoszlop, kb. 30-35 cm mélyen rögzítve, keresztlécekkel megerősítve). A támrúd a telepítéstől számított minimum 5 évig marad a díszfa mellett.

A faültetés a Megrendelő képviselőjének megrendelése alapján történhet, többször iskolázott, földlabdás vagy konténeres díszfákkal. Az ültető-gödör mérete legalább 1 x 1 x 1 m, az ültetés során talajcserét kell végezni. Az új ültetésű díszfáknál (pótlásoknál) gondoskodni kell az öntözéshez szükséges eszköz telepítéséről is.

**7. Virágoszlopok telepítésével kapcsolatos követelmények**

Az virágoszlopokon lévő virágládákat minden év májusában kell telepíteni a Megrendelő képviselője által kijelölt helyszínekre, illetve év októberében el kell bontani és az Erzsébetváros Kft. telephelyén tárolni a következő évi újratelepítésig.

Az oszlopos virágtartók telepítését az alábbi technológia szerint kell elvégezni:

* Fólia bélés + öntözővíz elosztó cső telepítése, termőföld feltöltés 250 liter/oszlop, vízmegkötő abszorbenssel
* *17 db oszlopra: a Megrendelővel egyeztetett egynyári virág 100 db/oszlop*
* Oszlopok rögzítése

**8. Oszlopos virágtartók telepítésével kapcsolatos követelmények**

Az oszlopos virágtartók növényesítését az alábbi technológia szerint kell elvégezni:

* Műanyag függő virágcserép, rögzített 1,5 l-es víztartállyal
* Pindstrup vagy azzal megegyező jellegű föld 20 liter/m3 agyagtartalommal, 2 kg/m3 tartóshatású műtrágya tartalommal, 1,5 kg/m3 vízmegkötő abszorbenssel
* 4 tő/cserép (alap esetben: tiroli futómuskátli – egyezetett fajta és színváltozatban
* Ültetéssel, 2 hét növényházi előneveléssel, megadott helyszínre történő kiszállítással
* Virágtartó oszlopokra történő kihelyezéssel, rögzítő gyűrűk beállításával (6 db cserép/oszlop). A virágcserép rögzítő gyűrűkbe történő pontos illeszkedését előzetesen le kell tesztelni.

**9. Öntözéssel kapcsolatos követelmények**

Ahol a locsolótömlővel, öntözőrendszerrel történő öntözés nem megoldott, az öntözést lajtos kocsival kell biztosítani. A vízhálózatok, öntözőrendszerek meghibásodása esetén az öntözést (a hiba kijavításáig) lajtos kocsival kell biztosítani.

A lajtos kocsival történő öntözéshez vízhordási engedély beszerzése szükséges, a vízhordási engedély és kapcsolódó vízdíj költségei a Feladatellátást-végzőt terhelik.

Az automata öntözőhálózat szórásképét a vegetációs idő alatt folyamatosan ellenőrizni kell. A szórásképben esetlegesen előforduló átfedéseket vagy hézagokat javítani kell. A hézagokat szükség esetén locsolótömlő segítségével kell öntözni. Az automata öntözőrendszerrel el nem látott parkok területén, a hatékonyabb öntözés érdekében tömlőre szerelhető rotoros szórófejeket kell alkalmazni.

A szükséges mennyiségű öntözővíz meghatározása érdekében figyelembe kell venni, hogy az adott növények gyökerei által beszőtt talajréteget teljes szélességben át kell nedvesíteni*.* Az öntözési munkák teljesítése hibás, ha a szükségesnél kisebb vízadag kerül kijuttatásra.

A virágfelületek öntözésekor kis intenzitású vízkijuttatás szükséges. A rózsák kihajtásakor és virágzásakor jelentősebb vízadaggal kell öntözni. A fiatal fák esetében fatányérozását, felszíni és talajba helyezett eszközön (dréncsövön) keresztül történő öntözést egyaránt kell végezni. Az újonnan telepített növényeket az ültetéssel kapcsolatos munkák keretében, az ültetés időpontjától számított minimum 4 hétig folyamatosan öntözni kell a megeredésük érdekében.

Az öntözést a megfelelő napszakban kell végezni. Az öntözési munkák során a nyári időszakban kijuttatandó, irányadó vízmennyiség alkalmanként: gyep esetében 20 mm/m2, virágfelületek, rózsafelületek, cserjefelületek esetében 25 mm/m2, fiatal fák esetében kb. 80 l/fa.

A lajtos kocsival történő öntözéseket, az időjárási körülmények figyelembe vételével, a következő ajánlás szerint javasolt elvégezni: márciusban 2x, áprilisban 6x, májusban 12x, júniusban 12x, júliusban 12x, augusztusban 12x, szeptemberben 6x, októberben 4x, novemberben 2x. A lajtos kocsival történő öntözések során az adott területen lévő összes növényt beöntözését el kell végezni a megfelelő vízmennyiséggel, beleértve zöldfelületeket (utcai zöldsávokat, növénykazettákat), edényes növényeket (planténereket, vázásat, virágtartókat és a fiatal fákat egyaránt).

**III. Fenntartással érintett zöldfelületek, zöldfelületi tartozékok**

A fenntartással érintett területeket Budapest VII. kerület közizgatási területén lévő közterületi, önkormányzati tulajdonú zöldfelületek alkotják, amelyek részletes kimutatást az alábbi táblázat tartalmazza:

**Fenntartással érintett zöldfelületek területének részletes kimutatása négyzetméterben**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Helyszín** | **Összes terület** | **Szilárd burkolat** | **Gyöngy-kavics, murva** | **Gumi-burkolat** | **Kéreg zúzalék** | **Gyep** | **Cserje, örökzöld, évelő** | **Virág** | **Rózsa** | **Homokozó** | **Egyéb** | **Faverem, fahely** | **Öntöző rendszerek** |
|
|
|
|  |
| **1+…11** | 1. | 2. | 3. | 4. | 5. | 6. | 7. | 8. | 9. | 10. | 11. | 12. |
| Almássy tér | *5 233* | 1 559 | 903 | 428 | 0 | 1 149 | 751 | 0 | 0 | 12 | 392 | 39 | *1 900* |
| Alsó erdősor u. | 11 | 0 | 0 | 0 | 0 | 0 | 0 | 0 | 0 | 0 | 0 | 11 | *0* |
| Asbóth u. | 1 | 0 | 0 | 0 | 0 | 0 | 0 | 0 | 0 | 0 | 0 | 1 | *0* |
| Barát utca | 402 | 0 | 73 | 0 | 0 | 0 | 329 | 0 | 0 | 0 | 0 | 0 | *0* |
| Barcsay utca | 68 | 0 | 0 | 0 | 0 | 0 | 42 | 8 | 0 | 0 | 0 | 18 | *0* |
| Belvárosi pihenőpark | 3 164 | 112 | 1 092 | 0 | 355 | 1 250 | 345 | 0 | 10 | 0 | 0 | 0 | *1 605* |
| Bethlen G. tér | 809 | 0 | 0 | 138 | 0 | 429 | 242 | 0 | 0 | 0 | 0 | 0 | *671,0* |
| Bethlen G. utca | 1 520 | 1 504 | 0 | 0 | 0 | 0 | 0 | 0 | 0 | 0 | 0 | 16 | *0* |
| Carl Lutz park | 501 | 336 | 0 | 0 | 0 | 0 | 133 | 16 | 0 | 0 | 0 | 16 | *0* |
| Dembinszky u. | 112 | 0 | 0 | 0 | 0 | 0 | 112 | 0 | 0 | 0 | 0 | 0 | *0* |
| Dob u. | 27 | 0 | 0 | 0 | 0 | 0 | 12 | 0 | 0 | 0 | 0 | 15 | *0* |
| Dohány u. | 34 | 0 | 0 | 0 | 0 | 0 | 10 | 0 | 0 | 0 | 0 | 24 | *0* |
| Erzsébet krt. 2-8. előtti közterület | 458 | 0 | 48 | 0 | 0 | 0 | 360 | 50 | 0 | 0 | 0 | 0 | *410* |
| Garay tér és környéke | 1 586 | 699 | 0 | 90 | 0 | 0 | 436 | 0 | 361 | 0 | 0 | 0 | *361* |
| Hernád u. | 100 | 0 | 0 | 0 | 0 | 0 | 70 | 0 | 0 | 0 | 0 | 30 | *0* |
| Herzl Tivadar tér | 497 | 0 | 0 | 0 | 0 | 497 | 0 | 0 | 0 | 0 | 0 | 0 | *497* |
| Hevesi S. tér | 292 | 80 | 0 | 0 | 0 | 0 | 200 | 12 | 0 | 0 | 0 | 0 | *212* |
| Holló u. | 152 | 0 | 0 | 0 | 0 | 0 | 152 | 0 | 0 | 0 | 0 | 0 | *0* |
| Huszár u. | 135 | 0 | 0 | 0 | 0 | 0 | 135 | 0 | 0 | 0 | 0 | 0 | *0* |
| Hutyra F. u. | 420 | 0 | 0 | 0 | 0 | 0 | 420 | 0 | 0 | 0 | 0 | 0 | *420* |
| Hutyra kutyás szobor | 292 | 203 | 0 | 0 | 0 | 0 | 72 | 17 | 0 | 0 | 0 | 0 | *89* |
| Kazinczy-Király u. játszótér | 974 | 69 | 0 | 125 | 0 | 554 | 172 | 20 | 0 | 9 | 25 | 0 | *0* |
| Kéthly Anna tér | 1 290 | 0 | 457 | 0 | 0 | 769 | 50 | 14 | 0 | 0 | 0 | 0 | *833* |
| Király u. | 228 | 0 | 0 | 0 | 0 | 0 | 228 | 0 | 0 | 0 | 0 | 0 | *0* |
| Klauzál tér | 8 231 | 2 813 | 2 077 | 144 | 206 | 1 568 | 863 | 118 | 0 | 264 | 160 | 18 | *0* |
| Klauzál u. | 91 | 0 | 0 | 0 | 0 | 0 | 81 | 0 | 0 | 0 | 0 | 10 | *81* |
| Lövölde tér | 875 | 142 | 58 | 0 | 0 | 260 | 329 | 86 | 0 | 0 | 0 | 0 | *0* |
| Madách tér | 192 | 0 | 0 | 0 | 0 | 150 | 39 | 0 | 0 | 0 | 0 | 3 | *150* |
| **Helyszín** | **Összes terület** | **Szilárd burkolat** | **Gyöngy-kavics, murva** | **Gumi-burkolat** | **Kéreg zúzalék** | **Gyep** | **Cserje, örökzöld, évelő** | **Virág** | **Rózsa** | **Homokozó** | **Egyéb** | **Faverem, fahely** | **Öntöző rendszerek** |
|
|
|
|  |
| **1+…11** | 1. | 2. | 3. | 4. | 5. | 6. | 7. | 8. | 9. | 10. | 11. | 12. |
| Marek J. utca | 54 | 0 | 0 | 0 | 0 | 0 | 54 | 0 | 0 | 0 | 0 | 0 | *0* |
| Nefelejcs u. | 75 | 0 | 0 | 0 | 0 | 0 | 0 | 0 | 0 | 0 | 0 | 75 | *0* |
| Osváth u. | 10 | 0 | 0 | 0 | 0 | 0 | 0 | 0 | 0 | 0 | 0 | 10 | *0* |
| Reformáció park | 1 262 | 320 | 0 | 155 | 0 | 169 | 411 | 136 | 65 | 6 | 0 | 0 | *781* |
| Rózsa utca | 318 | 0 | 0 | 0 | 0 | 0 | 310 | 8 | 0 | 0 | 0 | 0 | *0* |
| Rózsák tere | 7 172 | 3 441 | 192 | 0 | 0 | 1 695 | 1 370 | 78 | 360 | 0 | 0 | 36 | *0* |
| Százház u. | 134 | 0 | 0 | 0 | 0 | 0 | 134 | 0 | 0 | 0 | 0 | 0 | *0* |
| Százház utcai park | 4 488 | 74 | 336 | 132 | 445 | 3 010 | 320 | 0 | 158 | 13 | 0 | 0 | *3 488* |
| Szenes Hanna park | 506 | 173 | 0 | 0 | 0 | 0 | 298 | 35 | 0 | 0 | 0 | 0 | *333* |
| Szinva utca | 64 | 0 | 0 | 0 | 0 | 0 | 32 | 0 | 0 | 0 | 0 | 32 | *0* |
| Szövetség u. | 2 | 0 | 0 | 0 | 0 | 0 | 0 | 0 | 0 | 0 | 0 | 2 | *0* |
| Verseny u. | 126 | 0 | 0 | 0 | 0 | 0 | 120 | 0 | 0 | 0 | 0 | 6 | *0* |
| Wesselényi u. | 6 | 0 | 0 | 0 | 0 | 0 | 0 | 0 | 0 | 0 | 0 | 6 | *0* |
| **Összesen** | **41 912** | **11 525** | **5 236** | **1 212** | **1 006** | **11 500** | **8 632** | **598** | **954** | **304** | **577** | **368** | ***11 831*** |

1. **A fenntartással érintett edényes növények listáját az alábbi táblázat tartalmazza, az edényes növények esetleges áthelyezésével, bővítésével kapcsolatban felmerült változtatásokra a Megrendelő kapcsolattartója jogosult, és erről írásban tájékoztatja a Feladatellátást végzőt:**

|  |  |  |
| --- | --- | --- |
| **Helyszín** | **Darab-szám** | **Edény típus** |
| Almássy tér | 24 | planténer |
| Akácfa u. | 20 | planténer |
| Almássy u. | 15 | planténer |
| Baross tér | 2 | planténer |
| Bethlen Gábor u. | 18 | planténer |
| Damjanich - Rottenbiller | 5 | planténer |
| Dembinszky u. | 60 | planténer |
| Dob u. | 16 | planténer |
| Dohány u. | 14 | planténer |
| Garay u. | 7 | planténer |
| Hársfa u. | 16 | planténer |
| Hernád u. (42-46. sz. előtt) | 4 | planténer |
| Hernád utca | 19 | planténer |
| Hutyra Ferenc u. | 26 | planténer |
| István u. (4-8. sz. és 37. sz. előtt) | 10 | planténer |
| Izabella u. (10. sz. előtt) | 5 | planténer |
| Jobbágy u. | 13 | planténer |
| Kazinczy u. | 11 | planténer |
| Kazinczy-Király u. játszótér | 2 | planténer |
| Kertész utca | 10 | planténer |
| Király utca | 18 | planténer |
| Kisdiófa | 2 | planténer |
| Klauzál u. | 6 | planténer |
| Madách Imre u. | 48 | planténer |
| Madách tér | 15 | planténer |
| Munkás u. | 3 | planténer |
| Nagydiófa u. | 7 | planténer |
| Nefelejcs u. fasor | 4 | planténer |
| Osvát u. | 1 | planténer |
| Peterdy utca | 27 | planténer |
| Péterfy S. u. | 60 | planténer |
| Rózsa utca | 4 | planténer |
| Rumbach S. u. | 2 | planténer |
| Síp u. | 4 | planténer |
| Szenes Hanna Park, Jósika u. | 10 | planténer |
| Verseny u. | 6 | planténer |
| Vörösmarty u. | 11 | planténer |
| **Mindösszesen** | **525** |  |

|  |  |  |
| --- | --- | --- |
| **Kőedény, virágváza** | **Darab-szám** | **Edény típus** |
| Erzsébet krt. 6. | 2 | váza |
| Barát u. | 2 | váza |
| Almássy tér | 2 | váza |
| Vörösmarty u. | 4 | váza |
| Péterfy S u. | 2 | váza |
| Garay tér | 8 | váza |
| Dob u. | 3 | váza |
| Jobbágy u. | 2 | váza |
| Hársfa u. | 3 | váza |
| Klauzál u. | 11 | váza |
| Klauzál tér | 7 | váza |
| **Mindösszesen** | **46** |  |
| **Oszlopos virágtartó** | **Darab-szám** | **Edény típus** |
| Akácfa utca | 10 | oszlopos virágtartó |
| Alsó erdősor | 19 | oszlopos virágtartó |
| Bajza utca | 11 | oszlopos virágtartó |
| Csányi utca | 5 | oszlopos virágtartó |
| Dohány utca | 10 | oszlopos virágtartó |
| Garay utca | 30 | oszlopos virágtartó |
| Hársfa utca | 10 | oszlopos virágtartó |
| Hernád utca | 41 | oszlopos virágtartó |
| Hutyra Ferenc utca | 8 | oszlopos virágtartó |
| István utca | 84 | oszlopos virágtartó |
| Kertész u. | 43 | oszlopos virágtartó |
| Rózsa utca | 31 | oszlopos virágtartó |
| Szövetség utca | 39 | oszlopos virágtartó |
| Wesselényi utca | 22 | oszlopos virágtartó |
| **Mindösszesen** | **363** |  |
| **Egyéb kategória** | **Darab-szám** | **Edény típus** |
| Kazinczy u. | 14 | váza (kandelábereken) |
| Kertész u. | 9 | növénykandeláber |
| Vörösmarty u. | 15 | növénykandeláber |
| Garay tér | 17 | virágoszlop |
| **Mindösszesen** | **55** |  |

**Mivel egy oszlopon több virágtartó van, ezért a 363 oszlophoz 2322 darab cserép tartozik, továbbá a virágoszlopokhoz 1 700 darab egynyári palánta.**

**2. Ivókutak elhelyezkedése: 10 db**

* 1 db Bajza utcai Reformáció Emlékparkja
* 3 db Almássy tér
* 1 db Madách tér
* 1 db Klauzál tér
* 1 db Kazinczy –Király utcai játszótér
* 2 db Százház park
* 1 db Belvárosi pihenőpark

1. **Díszkutak, szökőkutak elhelyezkedése: *7* db**

* 1 db Erzsébet krt. 8. (nem üzemel)
* 1 db Klauzál téren (nem üzemel)
* 1 db Szenes Hanna Park (vízgépészeti berendezéssel működő vízkeringetős rendszerű szökőkút, kiépítés ideje 2014. év) (nem üzemel)
* 1 db Almássy tér (vízgépészeti berendezéssel működő vízkeringetős rendszerű látvány szökőkút, kiépítés ideje 2014. év)
* 2 db Madách tér (1 db vízgépészeti berendezéssel működő vízkeringetős rendszerű látvány szökőkút párásítóval, 1 db vizes kövek szökőkút 4 db csobogóval, összesen 2 db vízgépészeti akna, kiépítés ideje 2014. év)
* 1 db Belvárosi pihenőpark (1 db vízgépészeti berendezéssel működő medence és párásítás, kiépítés ideje 2018. év)

**4. Játszóterek elhelyezkedése:**

* Király-Kazinczy utca sarok
* Százház park
* Bethlen Gábor tér
* Bajza utcai Reformáció Park
* Klauzál tér
* Almássy tér
* Garay tér

**5. Faállomány:**

A Megrendelő kezelésében lévő faállomány katasztere a Feladatellátás-végző részére átadásra került.