Iktatószám:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KÖZSZOLGÁLTATÁSI KERETSZERZŐDÉS**

**2023/2. sz. kiegészítése**

amely létrejött

egyrészről

**Budapest Főváros VII. kerület** **Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 10403239-00033032-00000009, képviseli: Niedermüller Péter polgármester), mint Megbízó (továbbiakban: Önkormányzat),

másrészről

**ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság** (székhely: 1075 Budapest, Király u. 11., Cg.: 01-09-989563, adószám: 24081203-2-42; bankszámlaszám: 10403239-00032982; képviseli: Runda Margit ügyvezető), mint Szolgáltató (a továbbiakban: ERöMŰVHÁZ Nonprofit Kft.)

(Önkormányzat és az ERöMŰVHÁZ Nonprofit Kft. továbbiakban együttesen: *Felek*) között, alulírott helyen és napon, az alábbiak szerint:

I.

**Előzmények**

Az Önkormányzat a Budapest Főváros VII. kerület Erzsébetváros polgárainak közösségi művelődését szolgáló, Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. §-ában önkormányzati feladatként megfogalmazott közfeladat, kulturális szolgáltatás ellátásával az **ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaságot** 2017. január 01-től 2025. december 31-ig tartó határozott időtartamra közösségi színtér biztosításával, továbbá közművelődési, kulturális, oktatási, szervezési, közvetítői, szórakoztató, információs tevékenységgel bízta meg, melynek kereteit a 2017. január 11-én megkötött közszolgáltatási keretszerződés határozza meg (a továbbiakban Keretszerződés). A Keretszerződés a Képviselő-testület 227/2017. (VI.16.), 439/2017. (XII.12.), 274/2018. (IX.07.), 159/2019. (V.29.), 392/2019. (XII.18.), 177/2021. (II.17.) és 249/2022. (X.19.) számú határozata alapján módosításra került.

**II**.

1. Felek egyező akarttal Budapest Főváros VII. kerület Erzsébetváros Önkormányzata Képviselő-testületének **…/2023. (IV.19.) határozata értelmében** megállapodást kötnek a Keretszerződés kiegészítésére az alábbiak szerint:
   1. Az Önkormányzat a Keretszerződés III. pontjában részletezett feladatok megvalósítására a **2023. január 1. – 2023. december 31.** közötti időtartamra **nettó** **376.546.000 Ft + 0% áfa** azaz Háromszázhetvenhatmillió-ötszáznegyvenhatezer forint plusz nulla százalék áfa összegű kompenzációt biztosít, amelyből nettó 323.196.000 Ft + 0% áfa működési célú, nettó 53.350.000 Ft + 0 % áfa programcélú keretösszeg. A működési és a program célú kiadások között 20 % eltérés megengedett.
   2. A kompenzáció kifizetésére a Keretszerződés IV. 6. pontja szerint kerül sor.

2. Az Önkormányzat a 2023. évi központi költségvetéséből a „Települési önkormányzatok kulturális feladatainak bérjellegű támogatása” jogcímen kapott **27.960.720 Ft**, azaz huszonhétmillió-kilencszázhatvanezer-hétszázhúsz forint összegű **támogatást** az alábbiak szerint biztosítja az ERöMŰVHÁZ Nonprofit Kft. részére:

2.1. A támogatás átadására negyedévente, a negyedévet követő hónap utolsó napjáig átutalás útján kerül sor.

2.2. A támogatást az ERöMŰVHÁZ Nonprofit Kft. kizárólag a munkavállalói - egységesen 20%-os mértékű - bérkiegészítésére jogosult felhasználni. A támogatás felhasználási határideje 2023. december 31.

2.3. A támogatás felhasználásáról az ERöMŰVHÁZ Nonprofit Kft. köteles külön nyilvántartást vezetni és a tárgyévet követően az államháztartásról szóló 2011. évi CXCV. törvény, valamint a Magyarország 2023. évi központi költségvetéséről szóló 2022. évi XXV. törvény előírásai szerint az Önkormányzat felé elszámolni.

3. Hatályát veszti a 2023/1. számú kiegészítő szerződés.

1. Felek a jelen megállapodásban foglaltakkal egyetértenek, azokat közösen értelmezték és a szerződést, mint akaratukkal mindenben egyezőt cégszerűen jóváhagyólag aláírták.

Budapest, …………………..… Budapest, ……………………......

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **ERöMŰVHÁZ Nonprofit Kft.**  Képviseli: Runda Margit ügyvezető |

|  |  |
| --- | --- |
|  |  |
| Jogilag ellenőrizte:  ………………………………  Tóth László  jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |