|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Javaslat az Erzsébetváros Kft.-vel kötendő megállapodás megkötésére a Társaság 2023. évi működési költségeinek elszámolására

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Erzsébetváros Fejlesztési és Beruházási Korlátolt Felelősségű Társaság (cégjegyzékszáma: 01-09-164125, székhelye: 1076 Budapest, Garay u. 5. I. em. 119.) (a továbbiakban: Társaság.) az Önkormányzat által kizárólagosan tulajdonolt, egyszemélyes gazdasági társaság, amely társaság működése során az Önkormányzat igényeinek megfelelő közfeladatok ellátására jött létre, mintegy az Önkormányzatnál kiszervezett településüzemeltetési tevékenységek ellátására.

A Társaság tevékenységei ellátása során nem tesz szert olyan bevételre, amely a társaság működési költségeit teljes mértékben fedezné és gazdálkodási szempontból önállóságát biztosítaná. Ezért Budapest Főváros VII. kerület Erzsébetváros Önkormányzata a Társaság részére meg kívánja téríteni mindazon költségeket, melyeket a feladatellátási szerződések alapján nem tud elszámolni.

A cég adatszolgáltatása szerint a működési költségek magukban foglalják különösen:

* központi bérköltségek (üzletág vezetők 2 fő, irodai dolgozók 10 fő, Felügyelő Bizottság 3 fő bérköltsége és járulékai; költségtérítések)
* szolgáltatások költsége (könyvelési költségek; könyvvizsgálat; másológépek bérleti díja; informatikai szolgáltatások költsége; postaköltség; GDPR; üzemorvos; bankköltség; pénzügyi és tanácsadási szolgáltatás; műszaki menedzsment díja; egyéb szolgáltatások költségei)
* egyéb költségek (központi iroda rezsiköltsége; egyéb kis értékű - beruházásnak nem minősülő, éven belüli használatú - eszközbeszerzés; telefon, internet és postaköltség; irodaszer beszerzés költsége; reprezentáció; egyéb költségek)
* egyéb ráfordítások (iparűzési adó; társasági adó; rehabilitációs hozzájárulás; innovációs járulék; egyéb ráfordítások)

Budapest Főváros VII. kerület Erzsébetváros Önkormányzata 2023. évi költségvetésében 5208 címszámon belül „Erzsébetváros Kft. menedzsment szerződés” során 2023. évi működési költségek finanszírozására bruttó 216.198.330,-Ft keretösszeg áll rendelkezésre a 2022. évről áthúzódó maradvány mellett.

Fentiek alapján javasoljuk a megállapodás megkötését a Társaság 2023. évi működési költségeinek finanszírozására mindösszesen **170.234.905,- Ft + ÁFA** összegben, azaz bruttó **216.198.330,- Ft** összegben.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet 5. § (2) bekezdés a) pontja alapján a döntés meghozatalára a Képviselő-testület jogosult:

*„(2) A Képviselő-testület gyakorolja a tulajdonosi jogokat*

1. *a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (IV.19.) határozata az Erzsébetváros Kft.-vel kötendő, a feladatellátási szerződések alapján el nem számolható költségek megtérítéséről szóló megállapodásról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Korlátolt Felelősségű Társaság (cégjegyzékszáma: 01-09-164125, székhelye: 1076 Budapest, Garay u. 5. I. em. 119.) megállapodást köt a 2023. évben a Társaságnál felmerülő, azonban a feladatellátási szerződések alapján el nem számolható költségek megtérítése tárgyában a jelen határozat melléklete szerinti tartalommal.
2. a költségtérítés keretösszegét bruttó **216.198.330,- Ft** összegben állapítja meg, mely fedezete a 2023. évi költségvetésben biztosított.
3. felhatalmazza a polgármestert a megállapodás aláírására.

**Felelős:** Niedermüller Péter polgármester

**Határidő:** 2023. április 30.

Budapest, 2023. március 21.

Niedermüller Péter

polgármester

Előterjesztés melléklete:

* Tervezett működési költségek részletezése

Határozati javaslat melléklete:

* Megállapodás tervezet