|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Javaslat az Erzsébetváros Kft. közterületi köztisztasági feladatellátási tárgyú szerződés módosítására

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Főváros VII. kerület Erzsébetváros Önkormányzata és az Erzsébetváros Kft. között Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 211/2020. (IV.16.) határozata (1. sz. melléklet) alapján jött létre, mely több alkalommal módosításra került a Képviselő-testület döntései (2-8. sz. mellékletek) alapján.

A jelenleg hatályos köztisztasági feladatellátási szerződés (9. sz. melléklet) 15.7. pontja értelmében a Képviselő-testület a feladatellátás keretösszegét és a feladatokat minden évben felülvizsgálhatja és szükség szerint módosíthatja. A fentiekre tekintettel felkértük az Erzsébetváros Kft.-t, hogy a feladatellátás tapasztalatai alapján vizsgálja felül a feladatellátás jellemzőit, és szükség esetén tegyen javaslatot annak módosítására. Az Erzsébetváros Kft. jelzése alapján a takarítás tervezett ütemtervei változtatást nem igényelnek.

Budapest Főváros VII. kerület Erzsébetváros Önkormányzata Képviselő-testületének 3/2023. (II.15.) Budapest Főváros VII. kerület Erzsébetváros Önkormányzata 2023. évi költségvetéséről szóló rendelete 5203 Környezet-egészségügyi feladatok, VII. kerület közterületek hétközbeni és hétvégi kézi és gépi takarítása, valamint egyéb közterületi köztisztasági feladatok során a 2023. évi tervezett előirányzat bruttó 965.531.000,-Ft, amely magába foglalja a 2022. évről áthúzódó 2022. december havi feladat-ellátási díj részösszegét,- bruttó 11.158.659,-Ft összegben. Előzőek alapján a 2023. évi feladatellátásra fordítható keretösszeg mindösszesen bruttó 954.372.341,-Ft.

A Magyar Energetikai és Közmű- szabályozási Hivatal által első alkalommal a 2020.-2021.-2022. évekre 2023. február 28. –ig napjáig teljesített és előreláthatóan évi rendszerességű adatszolgáltatási kötelezettség teljesítéséhez szükséges adatok köre beépítésre került a szerződés szövegébe.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének .../2023. (IV. 19.) határozata a Budapest Főváros VII. kerület Erzsébetváros Önkormányzata közigazgatási területén lévő közterületek köztisztasági feladatellátási szerződésének 8. számú módosítása tárgyában**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. az Erzsébetváros Kft. köztisztasági feladatellátási szerződésének 8. számú módosítását a határozat mellékletét képező tartalommal jóváhagyja. A köztisztasági feladatellátási díjat 2023. január 01. napjától kezdődően évi bruttó **965.531.000,- Ft** keretösszegben állapítja meg.
2. felkéri a Polgármestert a határozat mellékletét képező, módosított szerződés aláírására.

Felelős: Niedermüller Péter polgármester

Határidő: azonnal

Mellékletek:

Az előterjesztés mellékletei:

1. sz. melléklet: 211/2020. (IV.16.) határozat
2. sz. melléklet: 351/2021. (IV.14.) határozat
3. sz. melléklet: 636/2021.(VII.02.) határozat
4. sz. melléklet: 668/2021. (IX.15. ) határozat
5. sz. melléklet: 103/2022. (IV.13.) határozat
6. sz. melléklet 199/2022. (VII.13.) határozat
7. sz. mellléklet 210/2022. (IX.21.) határozat
8. sz. melléklet 333/2022. (XII.07.) határozat
9. sz. melléklet: hatályos feladatellátási szerződés és annak 1-9. sz. mellékletei

A határozati javaslat melléklete:

1. sz. melléklet: Köztisztasági feladatellátási szerződés és annak 1-9 sz. mellékletei az 1.,  2., 3., 4., 5.,  6.,  7. és 8. számú módosítással egységes szerkezetbe foglalva, a 8. sz. módosítás változásai dőlt betűvel jelölve

Budapest, 2023. március 21.

Niedermüller Péter

polgármester