|  |
| --- |
| **Budapest Főváros VII. kerület Erzsébetváros Önkormányzata**  **Bárdi Zsuzsanna alpolgármester Bónus Éva önkormányzati képviselő  Sáli Annamária frakcióvezető** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Javaslat a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) számú önkormányzati rendelet módosítására – a közterületi növényszigetek beültetésére és gondozására vonatkozó szabályozásra

**Készítette:**

Kaszás Tamás

alpolgármesteri referens

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**  
  
Az alábbi előterjesztésben javasoljuk a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) számú önkormányzati rendelet módosítását, ezzel lehetővé téve a társasházak lakóközösségei, valamint az üzlethelyiségek tulajdonosai és bérlői számára a növényszigetek beültetését és gondozását a kerületi Főtájépítész által meghatározott keretek betartása mellett.

Az Önkormányzat tulajdonát képző növényszigetek (azaz a közút és a járdaszakasz között párhuzamosan húzódó zöldfelületek) esetében jelenleg is előfordul, hogy a társasházak egy-egy lakója, vagy az üzletek egy-egy munkatársa azt beülteti, gondozza. Erre a 6/2017. (II.17.) önkormányzati rendelet jelenleg is lehetőséget biztosít az üzlethelyiségeknek, úgy, hogy Együttmúködési megállapodás megkötésével most is lehetőség van planténer vagy növénytartó edény kihelyezésre. Ezt a gyakorlatot tennénk elérhetővé a társasházak esetében is, így egy együttműködési szerződés megkötésével mind a társasház, mind az üzlethelyiség számára lehetőség lenne a portálja előtti növénysziget gondozására.

Az utcakép egységes megjelenése érdekében az együttműködési szerződésben kikötnénk, hogy csak a kerületi főtájépítész által meghatározott kereteken belül volna lehetőség növény és virágágyás szegély kihelyezésére, ezzel is törekedve az egységes kerületképre.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, amely szerint a képviselő-testület hatásköréből nem ruházható át a rendeletalkotás.

Kérjük a Tisztelt Képviselő-testületet az előterjesztés megtárgyalására és a rendelet-tervezet elfogadására.

**Hatásvizsgálat**

A Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**A rendelet-módosítás lehetőséget teremt a társasházak és az üzlethelyiségek általi növényszigetek beültethetőségére. Ezzel a kerület szépül, egységes városkép alakulhat ki.

A rendelet-módosításnak Önkormányzatot érintő gazdasági, költségvetési hatása nincs.

2. **A jogszabály környezeti és egészségi következményei**A Rendelet módosításával várhatóan szebbé, egészségesebbé válik környezetünk, hiszen több zöldfelület alakulhat ki.

3. **A jogszabály adminisztratív terheket befolyásoló hatásai**A Rendelet módosítása, illetve kiegészítése nem eredményez jelentős többlet adminisztratív feladatokat.

4. **A jogszabály megalkotásának szükségessége, a jogalkotás elmaradásának várható következményei**A Rendelet módosítására törvényi kötelezés nincs, a jogalkotás esetleges elmaradása jogsértést nem okoz.

5. **A jogszabály alkalmazásához szükséges személyi, szervezeti, tárgyi és pénzügyi feltételek**A Rendelet módosítása többlet személyi, tárgyi vagy pénzügyi feltételt nem igényel. A szükséges feltételek rendelkezésre állnak.

Budapest, 2023. április 3.

**Bárdi Zsuzsanna Sáli Annamária Bónus Éva**  
 alpolgármester frakcióvezető önkormányzati képviselő

Mellékletek:

Rendelet-tervezet a 6/2017. (II.17.) önkormányzati rendelet módosításáról