|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2023. április 19-i rendes ülésére**

|  |  |
| --- | --- |
| **Tárgy:** | Javaslat az Orczy-ház kutatásának támogatására |

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Dombi Gábor, zsidókultúra-történész, az Infopoly Alapítvány az Elektronikus Demokráciáért (továbbiakban: Infopoly Alapítvány) elnöke Erzsébetváros első, a helyi zsidóság szempontjából alapvető fontosságú épülete, az ORCZY-HÁZ történetének kutatását végzi.

A Károly körút és a Király utca sarkán állott épület, az Orczy-ház amiatt fontos az erzsébetvárosi, és általában a pesti zsidóság történetében, mert itt jött létre a zsidó közösség (Geminde: hitközség) szervezete, itt voltak az első zsinagógái (amik már nem imaszobák voltak), itt jött létre a mai Dohány templom elődje a Cultustempel (1830), itt formálódott a magyar neológia. Itt volt az első olyan zsidó iskola, amely a kormányzati oktatási elvek alapján szerveződött (Normalschule, 1814); s innen indult az első zsidó kórház is. A magyar orthodoxia megalakulásakor itt volt annak első temploma, itt működtek szociális létesítményei, s a ház hajlékot nyújtott rabbiknak is. Kóser kávéháza és étterme a pesti zsidóság legfontosabb üzleti találkozási pontját jelentette.

A kutatás befejezéséhez és a többszáz oldalas mű megjelentetéséhez javasoljuk az Infopoly Alapítvány támogatását 3.000.000 Ft-tal. A támogatási időszakot 2023. május 1- 2023. december 31. között javasoljuk megjelölni, az elszámolásra nyitva álló határidő: 2024. február 15.

A támogatás felhasználása, azaz az elszámolható költségek köre:

- nyomdaköltségek,

- bér és járulékjellegű kiadások

- kiadói feladatok ellátásához kapcsolódó kiadások,

- kis értékű. kiadói tevékenységekkel közvetlenül összefüggő (bruttó: 200.000 forint beszerzési értéket el nem érő) eszközök vásárlása.

Budapest Főváros VII. kerület Erzsébetváros Önkormányzata Képviselő-testületének 15/2020 (IV.17.) az államháztartáson kívülre nyújtott támogatások rendjéről 4. § (4a) bekezdése utal Magyarország helyi önkormányzatairól szóló 2011. évi CLXXXIX. törvény 42. § 4. pontjára, mely értelmében alapítvány támogatására vonatkozó döntés meghozatala a Képviselő-testület át nem ruházható hatáskörébe tartozik:

***„42. § A képviselő-testület hatásköréből nem ruházható át:***

***4.****a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás,* ***alapítványi forrás átvétele és átadása;”***

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (IV. 19.) határozata az Infopoly Alapítvány támogatásáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy:

1. az Infopoly Alapítvány az Elektronikus Demokráciáért szervezet (székhely: 1075 Budapest, Rumbach Sebestyén utca 3. I//3., adószám: 18246685-1-42, szervezet nyilvántartási száma: 01-01-0008535) részére 3.000.000 forint összegű támogatást nyújt az Orczy-ház kutatásával kapcsolatos költségek és a kiadvány megjelenéséhez szükséges, felmerülő kiadások biztosítására.
2. az 1. pontban meghatározott támogatás időtartama 2023. május 1. – 2023. december 31., az elszámolás határideje: 2024. február 15.
3. felkéri a Polgármestert, hogy Budapest Főváros VII. Kerület Erzsébetváros Önkormányzatának 2023. évi költségvetési rendeletében gondoskodjon a fedezet biztosításáról, és egyben felhatalmazza a Polgármestert a támogatási szerződés aláírására.

**Felelős**: Niedermüller Péter polgármester

**Határidő**: 2023. április 30.

Budapest, 2023. április 4.

Niedermüller Péter

polgármester

Előterjesztés mellékletei:

1. Támogatási kérelem
2. Civil szervezet nyilvántartási adatlap