|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület2023. április 19-ei rendes**

**ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata és Budapest Főváros Kormányhivatala által közösen használt ingatlanok üzemeltetéséről szóló megállapodás hatályon kívül helyezéséről és új megállapodás megkötéséről |

**Készítette:**

dr. Jávori Péter

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: **Önkormányzat**) és Budapest Főváros Kormányhivatala (a továbbiakban: **Kormányhivatal**) által 2013. április 9. napján aláírt, az Önkormányzatnál KI/756-11/2013/IV. iktatószámon nyilvántartott megállapodás (1. számú melléklet; a továbbiakban Megállapodás 1.), valamint a Képviselő-testület 214/2013. (V.30.) számú határozatával elfogadott és 2013. június 17. napján aláírt, az Önkormányzatnál KI/13405-2/2013/XVI. iktatószámon nyilvántartott megállapodás (2. számú melléklet; a továbbiakban Megállapodás 2.) több tekintetben aktualitását vesztette az aláírása óta eltelt időszak alatt, ezért szükségessé vált ezen megállapodások hatályon kívül helyezése és új megállapodás megkötése.

A korábbi Megállapodás 2. tartalmazta az Önkormányzat által a Kormányhivatal részére használatba adott fénymásoló és nyomtató eszközök, valamint vezetékes telefonok és mobiltelefonok költség megosztását, azonban az Önkormányzat fénymásoló és nyomtató eszközökre vonatkozó bérleti szerződése megszűnt, a vezetékes és mobiltelefonok visszaadásra kerültek az Önkormányzat részére.

Az új Megállapodás (határozati javaslat melléklete), melynek alapját a jelenleg hatályban lévő Megállapodás 1. képezi, tartalmazza mindkét korábbi megállapodás még aktuális elemeit a két fél szándékainak megfelelő változásokkal és kiegészítésekkel, melyek a Kormányhivatallal történt egyeztetés eredményei.

Az épületeken végzendő esetleges karbantartási tevékenységek, javítási munkák esetében korábban a Kormányhivatallal kötelesek voltunk a tevékenység megkezdése előtt egyeztetni, amennyiben a javítás költség rájuk eső része meghaladta a 100.000 forintot. Az eltelt 10 év alatt bekövetkezett inflációt figyelembe véve a gördülékenyebb ügymenet érdekében ezt az összeget 200.000 forintra javasoljuk emelni.

A munkák megrendelésével kapcsolatban a Kormányhivatalnak 15 napos válaszadási határidő állt rendelkezésére. Mivel vannak olyan élethelyzetek, amik azonnali beavatkozást igényelnek, ezért az egyetértésre nyitvaálló határidőket a beavatkozás sürgősségének figyelembe vételével javasoljuk differenciálni.

A Kormányhivatal kérésére a korábbi gyakorlattól eltérően havi számlázási rend kerül rögzítésre az új Megállapodásban épületenkénti bontásban.

A korábbi költségmegosztás az Önkormányzat részére hátrányos volt, mivel a Kormányhivatal által ténylegesen használt területi aránynál jóval kisebb százalékban viselte a költségeket. Az egyeztetést követően a Megállapodásban a fűtéssel és az általános költségviseléssel kapcsolatos fizetési kötelezettségek megosztása a jövőben a ténylegesen használt területek arányában történne.

Magyarosrszág helyi önkormányzatairól szóló 2011. évi CLXXXIX. törvény (a továbbiakban: Mötv.) 10. § (1) bekezdése szerint a helyi önkormányzat ellátja a törvényben meghatározott kötelező és az általa önként vállalt feladat- és hatásköröket.

(3) a helyi önkormányzat – törvényben meghatározott estekben – az állammal kötött megállapodás alapján elláthat állami feladatokat, a megállapodásban rendelkezni kell a feladatellátás finanszírozásáról. A megállapodás közigazgatási szerződésnek minősül.

A járások kialakításáról, valamint egyes ezzel összefüggő törvények módosításárólszóló 2012. évi XCIII. törvény szerinta járási hivatal feladatellátását biztosító ingatlan és ingó vagyon ingyenes használatának biztosítása az önkormányzatot terheli 2013. január 1. napjától:

2. § (1) A települési önkormányzatok mindazon vagyona és vagyoni értékű joga (a továbbiakban együtt: államigazgatási feladat ellátását biztosító vagyon), amely a jogszabály által meghatározott, átvételre kerülő államigazgatási feladatok ellátását biztosítja, 2013. január 1-jén – a feladat  ellátásának időtartamára – az állam ingyenes használatába kerül. A használati jogot a fővárosi és megyei kormányhivatal gyakorolja.

Az Mötv. 108. § (1) A helyi önkormányzat kizárólagos tulajdonában álló nemzeti vagyon birtoklása, használata, hasznai szedésének joga, fenntartása, üzemeltetése, létesítése, fejlesztése, valamint felújítása csak e törvényben és a nemzeti vagyonról szóló törvényben szabályozott módon engedhető át másnak.

(4) A helyi önkormányzat képviselő-testületének nemzeti vagyon ingyenes átadására vonatkozó határozatában meg kell jelölni azt a jogszabályban meghatározott feladatot vagy egyházi hitéleti feladatot, amelynek ellátását az átadás elősegíti.

08. § 8. uár 1. napjától.i zatairól szóló 2011. éci használják

A Képviselő-testület döntési jogkörét Budapest Főváros VII. kerület Erzsébetváros Önkormányzata Képviselő-testületének 11/2012. (III.26.) önkormányzati rendelete Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól II. fejezet 2. pont 5. § (2) bekezdése határozza meg:

” A Képviselő-testület gyakorolja a tulajdonosi jogokat a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (IV.19.) határozata Budapest Főváros VII. Kerület Erzsébetváros Önkormányzata és Budapest Főváros Kormányhivatala által közösen használt ingatlanok üzemeltetéséről szóló megállapodás hatályon kívül helyezéséről és új megállapodás megkötéséről**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. a Budapest Főváros Kormányhivatalával kötendő új üzemeltetési megállapodást a határozat melléklete szerinti tartalommal jóváhagyja.
2. felhatalmazza a Polgármestert a határozat mellékletét képező Megállapodás aláírására.

**Felelős:** Niedermüller Péter polgármester

**Határidő:** 2023. április 30.

Előterjesztés mellékletei:

1. számú melléklet: Budapest Főváros VII. kerület Erzsébetváros Önkormányzata és Budapest Főváros Kormányhivatala által 2013. április 9. napján aláírt, az Önkormányzatnál KI/756-11/2013/IV. iktatószámon nyilvántartott megállapodás
2. számú melléklet: Budapest Főváros VII. kerület Erzsébetváros Önkormányzata és Budapest Főváros Kormányhivatala által 2013. június 17. napján aláírt, az Önkormányzatnál KI/13405-2/2013/XVI. iktatószámon nyilvántartott megállapodás

A határozati javaslat melléklete:

Megállapodás Budapest Főváros VII. kerület Erzsébetváros Önkormányzata és Budapest Főváros Kormányhivatala által közösen használt Ingatlanok üzemeltetéséről

Budapest, 2023. március 22.

Niedermüller Péter

polgármester