|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Javaslat az Erzsébetvárosi Cigány Nemzetiségi Önkormányzattal kötött együttműködési megállapodás módosítására

**Készítette:**

Batóné Dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A nemzetiségek jogairól szóló 2011. évi CLXXIX. törvény (a továbbiakban: Njtv.) 80. § (1) bekezdés szerint a települési önkormányzat, illetve az a hivatal, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról.

Az Njtv. 80. § (2) bekezdése alapján ezen kötelezettségek teljesítése érdekében a települési önkormányzat a települési nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik.

Az Njtv. 80. § (2) bekezdés szerint a megállapodásokat szükség szerint, ennek hiányában csak általános vagy időközi választás esetén az alakuló ülést követő harminc napon belül kötelező felülvizsgálni.

Az Erzsébetvárosi Cigány Nemzetiségi Önkormányzattal 2022. február 2-án kötött együttműködési megállapodásban az alábbi rendelkezéseket szükséges módosítani:

* az ingyenes használatra biztosított helyiség a 1076 Budapest, Garay u. 5. földszint 11. szám alatti helyiségre módosul a 16.1.1 pontban;
* 2022. augusztus 25. napjától a képviselő-testületi tagok és tisztségviselők telefonhasználatának költségeinek viselésére a vezetékes-, és a hivatali mobiltelefonok használatáról szóló, Budapest Főváros VII. kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatal X/1/2022. (VIII.25.) Polgármesteri és Jegyzői Együttes intézkedés szabályai az irányadóak, ennek átvezetése indokolt a megállapodás 16.1.2. pontjában;
* a megállapodás kiegészül a 16.2.1. e) ponttal, mely szerint a helyi önkormányzat a Polgármesteri Hivatal Jegyzői Irodáján keresztül biztosítja a nemzetiségi önkormányzatok tájékoztatási és információszabadsággal összefüggő kötelezettségeivel (elektronikus közzétételi kötelezettséggel, közérdekű adatigényléssel) kapcsolatos feladatok ellátását.

A nemzetiségi önkormányzat részére ingyenes használatra biztosított helyiség módosulása okán szükséges gondoskodni a 1071 Budapest, Damjanich u. 46. szám alatti földszinti önkormányzati tulajdonú nem lakás céljára szolgáló - korábbi ingyenes használatú - helyiség hasznosításáról, mely az EVIN Ingatlangazdálkodási Nonprofit Zrt. feladatellátsi szerződése szerint az EVIN Zrt. feladatkörébe tartozik.

Az államháztartásról szóló 2011. évi CXCV. törvény 6/C. § (1) bekezdésének értelmében a helyi önkormányzat bevételeit és kiadásait a helyi önkormányzat költségvetése tartalmazza. A helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik. Ugyanezen szakasz (2) bekezdése szerint az (1) bekezdést a helyi nemzetiségi önkormányzatra is alkalmazni kell, továbbá a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

## Budapest Főváros VII. Kerület Erzsébetváros Önkormányzata a 2023. évi költségvetéséről szóló 3/2023. (II.15.) önkormányzati rendeletében meghatározott kiadási előirányzatokon keresztül biztosítja a nemzetiségi önkormányzati feladatellátást Budapest Főváros VII. Kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet 62. §-ban rögzített együttműködési megállapodás feltételei szerint.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslat**

**1.**

**Budapest Főváros VII. kerület Erzsébetváros Önkormányzata Képviselő-testületének …../2023. (IV.19.) határozata a Cigány Nemzetiségi Önkormányzattal történő együttműködési megállapodás módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elfogadja az Erzsébetvárosi Cigány Nemzetiségi Önkormányzattal megkötendő, a határozat mellékletét képező, módosításokkal egységes szerkezetbe foglalt együttműködési megállapodást.
2. felhatalmazza a Polgármestert az 1. pontban meghatározott egységes szerkezetű együttműködési megállapodás aláírására.

**Felelős:** Niedermüller Péter polgármester

**Határidő:** 2023. április 30.

**2.**

**Budapest Főváros VII. kerület Erzsébetváros Önkormányzata Képviselő-testületének …../2023. (IV.19.) határozata a 1071 Budapest, Damjanich u. 46. szám alatti földszinti helyiség hasznosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felkéri az EVIN Ingatlangazdálkodási Nonprofit Zrt.-t, hogy gondoskodjon a 1071 Budapest, Damjanich u. 46. földszinti önkormányzati tulajdonú nem lakás céljára szolgáló helyiség hasznosításáról.

**Felelős:** Niedermüller Péter polgármester

**Határidő:** 2023. december 31.

Budapest, 2023. március 24.

Szücs Balázs

alpolgármester

Határozati javaslat melléklete:

* Együttműködési megállapodás az Erzsébetvárosi Cigány Nemzetiségi Önkormányzattal