|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Javaslat a zöldfelület-fenntartási feladatellátási szerződés 5. számú módosítására

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A zöldfelület fenntartására vonatkozó szerződés Főváros VII. kerület Erzsébetváros Önkormányzata és az Erzsébetváros Kft. között Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 210/2020. (IV.16.) határozata (1. sz. melléklet) alapján jött létre, mely szerződés több alkalommal módosításra került a Képviselő-testület döntései (2-5. sz. mellékletek) alapján.

A jelenleg hatályos Budapest Főváros VII. kerület Erzsébetváros Önkormányzata tulajdonában lévő zöldfelületek fenntartásával kapcsolatos feladatellátási szerződés (4. számú módosítás, 6.sz. melléklet) szerint 2022. évtől kezdődőően a zöldterületi fenntartási munkák éves díja bruttó 306.377.022,- Ft.

A 2023. évi költségvetésről szóló 3/2023. (II.15.) önkormányzati rendelet elfogadásával a Tisztelt Képviselő-testület a zöldfelület fenntartásra fordítható 2023. évi keretösszeg emeléséről döntött, mely a jelenleg hatályos feladatellátási szerződés 5. számú módosítását teszi lehetővé.

Előzőekre tekintettel zöldfelület fenntartásra 2023. évben a hatályos költségvetési rendelet alapján bruttó 361.862.000,- Ft áll rendelkezésre, mely keretösszeg tartalmazza a 2022. évről áthúzódó december havi feladat-ellátási díjat mindösszesen bruttó 15.968.726,- Ft összegben. Így ténylegesen a 2023. évi feladat-ellátásra fordítható keretösszeg mindösszesen bruttó **345.893.274,-** Ft (nettó 272.356.909,- Ft).

Fentiek alapján javasoljuk a hatályos zöldfelület fenntartására vonatkozó feladat-ellátási szerződés 5. számú módosítását 2023. május 1. napjától a határozati javaslat melléklete szerinti tartalommal. A feladat-ellátási szerződés elválaszthatatlan mellékletét képezi a Műszaki leírás, valamint az éves fenntartási terv. A feladat-ellátási szerződésben és mellékleteiben a módosítások dőlt betűvel szerepelnek.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 5. § (2) bekezdés alapján jogosult dönteni.

*„(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023. (IV.19.) határozata Budapest Főváros VII. kerület Erzsébetváros Önkormányzata tulajdonában álló zöldfelületek fenntartásával kapcsolatos feladatok ellátása tárgyában meghozandó döntésről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy:

1. Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Korlátolt Felelősségű Társaság (székhelye: 1076 Budapest, Garay u. 5. I. em. 119., cégjegyzékszám: 01-09-164125) között 2020. augusztus 1. napjától hatályos, határozatlan időtartamra létrejött, Budapest Főváros VII. kerület Erzsébetváros Önkormányzata tulajdonában álló zöldfelületek fenntartásával kapcsolatos feladatellátási szerződés egységes szerkezetbe foglalt 5. számú módosítását jelen határozat melléklete szerinti tartalommal jóváhagyja. A zöldfelület-fenntartási díjat 2023. január 01. napjától kezdődően évi **284.930.709,- Ft** + ÁFA keretösszegben (bruttó 361.862.000,- Ft) állapítja meg.

2. felhatalmazza a Polgármestert a határozat mellékleteként szereplő egységes szerkezetbe foglalt feladat-ellátási szerződés aláírására.

**Felelős:** Niedermüller Péter polgármester

**Határidő:** 2023. május 01.

Budapest, 2023. március 21.

Niedermüller Péter

polgármester

Mellékletek:

Az előterjesztés mellékletei:

1. sz. melléklet 210/2020. (IV.16.) határozat
2. sz. melléklet 350/2021. (IV.14.) határozat
3. sz. melléklet 635/2021. (VII.02.) határozat
4. sz. melléklet 102/2022. (IV.13.) határozat
5. sz. melléklet 200/2022. (VII.13.) határozat
6. sz. melléklet – jelenleg hatályos szerződés 4. sz. módosítás

A határozati javaslat mellékletei:

1. Feladatellátási szerződés a 5. számú módosítással egységes szerkezetbe foglalva
2. 2023. évi fenntartási terv
3. Zöldfeladat műszaki leírás