**BFKH iktatószám: BP/1101/00340-1/2023.**

**MEGÁLLAPODÁS**

**A Budapest Főváros VII. kerület Erzsébetváros Önkormányzata és Budapest Főváros Kormányhivatala által közösen használt Ingatlanok üzemeltetéséről**

(továbbiakban: Megállapodás), amely létrejött

egyrészről: **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet körút 6.; törzskönyvi azonosító: 735704; statisztikai számjele: 15735708-8411-321-01; képviselője: Niedermüller Péter polgármester) (a továbbiakban: Önkormányzat)

másrészről: **Budapest Főváros Kormányhivatala** (székhely: 1056 Budapest, Váci utca 62-64; PIR törzsszáma: 789235; statisztikai számjele: 15789233-8411-312-01; képviselője: dr. Sára Botond főispán) (a továbbiakban: Kormányhivatal)

(együttes említésük esetén: Szerződő Felek) között az alulírott napon és helyen az alábbi feltételekkel:

**Előzmények**

A Szerződő Felek rögzítik, hogy a közöttük 2012. október 30. napján a fővárosi kerületi hivatalok kialakítása érdekében létrejött megállapodás alapján Budapest VII. kerület Erzsébetváros Önkormányzata kizárólagos tulajdonában lévő Budapest VII. kerület 34563 hrsz. alatt felvett 1056 m2 alapterületű, „kivett tanácsház” művelési ágban nyilvántartott, és természetben a Budapest VII. kerület Erzsébet körút 6. szám alatti Ingatlan (a továbbiakban: Ingatlan I.) földszintjén található 541 m2 hasznos alapterületű helyiségcsoportokat (a továbbiakban: helyiség), valamint a Budapest VII. kerület Erzsébetváros Önkormányzata kizárólagos tulajdonában lévő Budapest VII. kerület 32965 hrsz. alatt felvett 752 m2 alapterületű „kivett lakóház, udvar” művelési ágban nyilvántartott, és természetben a Budapest VII. kerület Garay utca 5. szám alatti Ingatlan (a továbbiakban: Ingatlan II. együttesen Ingatlanok) pincerészén, III. emeletén és a tetőtérben található 498 m2 hasznos alapterületű helyiségcsoportokat ingyenes használatba adta a Kormányhivatal részére 2013. január 1. napján kezdődő hatállyal.

A Szerződő felek rögzítik, hogy a helyiségeket a Kormányhivatal 2013. január 09-én kelt jegyzőkönyv alapján birtokba vette.

A Felek megállapodnak, hogy az Ingatlanokat a Kormányhivatal és az Önkormányzat 2013. január 1-jétől közösen használja úgy, hogy a Kormányhivatal igénybe veszi az Önkormányzat illetve az általa megbízott szolgáltatók által nyújtott üzemeltetési szolgáltatásokat.

A Felek a Megállapodást annak érdekében kötik, hogy rögzítsék az Ingatlanokban megvalósuló üzemeltetési feladatokat, továbbá az üzemeltetési valamint közüzemi költségek viselésének arányát.

**Rendelkező rész**

1. **Az üzemeltetési megállapodás tárgya**
2. Az Ingatlanok üzemeltetője az Önkormányzat, aki ellátja a fent megjelölt ingatlanok és tartozékai, valamint az udvar, udvarrészek és ezek tartozékai üzemeltetését, beleértve az épület közvetlen környezetét is.
3. Az Önkormányzat feladata az Ingatlanok rendeltetésszerű használatának biztosítása, az üzemeltetési feladatok ellátása, részben az üzemeltetés szervezeti apparátusa, részben külső vállalkozók igénybevételével.
4. Az Önkormányzat üzemeltetési feladatainak felsorolását a 2.2. pont tartalmazza.
5. A Kormányhivatal kizárólagosan használt területein beruházási, felújítási, karbantartási tevékenységet önállóan, saját költségvetése terhére történő pénzügyi finanszírozással végezhet, az Önkormányzattal történő előzetes egyeztetést, szükség esetén költség átvállalási megállapodás megkötését követően.
6. A közösen használt területekkel kapcsolatos beruházási, felújítási feladatokat az Önkormányzat látja el, a Kormányhivatallal történt előzetes egyeztetést követően.
7. **Üzemeltetési tevékenység**
8. Az Önkormányzat vállalja, hogy ellátja – szükség esetén vállalkozó igénybevételével – a 2.2. pontban felsorolt üzemeltetési feladatokat, mely a Kormányhivatal kizárólagos használatában lévő területeket is magában foglalja. Külső vállalkozó igénybevétele esetén az Önkormányzat a szerződés tervezeteket előzetes egyeztetésre megküldi a Kormányhivatalnak. A szerződés tervezet véleményezésére 15 nap áll a Kormányhivatal rendelkezésére. Az Önkormányzat a vállalkozó, alvállalkozó igénybevétele esetén az adott üzemeltetési feladat ellátásáért úgy felel, mintha a feladatot maga teljesítené.
9. Az Önkormányzat az Ingatlanokban az alábbi üzemeltetési tevékenységet látja vagy láttatja el:
10. az épület 24 órás zavartalan működéséhez szükséges karbantartó létszám biztosítása,
11. elektromos energia ellátás épületen belüli (és a hozzátartozó területeken: árkád, udvar, stb.) zavartalanságának biztosítása és az üzemzavar elhárítás,
12. fűtés ellátás épületen belüli zavartalanságának biztosítása és az üzemzavar elhárítás,
13. klímaberendezés működésének biztosítása (karbantartás, üzemzavar elhárítás),
14. hideg-melegvíz ellátás épületen belüli zavartalanságának biztosítása és az üzemzavar elhárítás,
15. udvar, környezet rendbentartása és fenntartása,
16. hulladékkezelés,
17. épület őrzése (élőerős és elektronikus védelem),
18. kamerarendszer karbantartása,
19. takarítás,
20. beléptető rendszer karbantartása,
21. tűzvédelmi feladatok ellátása,
22. tűzoltó készülékek ellenőrzése, szabványossági felülvizsgálat és mérés,
23. tűzjelző rendszer működtetése, karbantartása,
24. személy-és teherfelvonó üzemeltetése, karbantartása,
25. vezetékes telefonközpont üzemeltetése,
26. informatikai költségek (internet, WAN hálózat, szerverszoba használata),
27. rovar és kártevő mentesítés,
28. gépészeti karbantartás,
29. az épületre vonatkozó vagyon- és felelősségbiztosítás díja,
30. kéményellenőrzés,
31. automata ajtók karbantartása,
32. riasztó rendszerek karbantartása.
33. Az épületek folyamatos állagmegóváshoz, szinten tartásához szükséges eseti, egyéb üzemeltetési, szerződésen kívüli javítási munkák elvégzéséről (pl. dugulás elhárítás, tetőszerkezet javítás, vízvezeték rendszer, csatornahálózat javítás, villanyszerelés stb.) – ide értve az Ingatlanok rendeltetésszerű használatából eredő kisebb hibák javítását is – az Önkormányzat gondoskodik. A felmerülő költségek a használt terület szerinti megosztás alapján terhelik a Feleket.

2.4 A Felek az Ingatlanok rendeltetésszerű használatából eredő kisebb javítási hibák alatt az alábbiakat határozzák meg: festés, mázolás, burkolás, burkolatok, nyílászárók karbantartása, villamos és gépészeti berendezések, szerelvények javítása.

* 1. Az előző pontban felsoroltakon kívüli, különösen az épületek szerkezetét is érintő átalakítások, felújítások, rekonstrukciók elvégzése és költségeinek viselése annak a félnek a kötelezettsége, akinek az átalakítás, a felújítás, a rekonstrukció az érdekében áll, illetve aki azt szükségesnek tartja.
  2. A Felek megállapodnak, hogy a Kormányhivatal az épületen felújítási, beruházási munkálatokat csak az Önkormányzat, mint tulajdonos hozzájárulásával végezhet, a Felek kölcsönös megállapodása alapján. A Felek rögzítik, hogy a tárgyi Ingatlanokon a Kormányhivatal által végzett beruházások, felújítások tulajdoni igényt nem keletkeztetnek.

2.7 A Felek rögzítik, hogy a 2.3. pontban foglaltak kivételével a Kormányhivatal által kizárólagosan használt helyiségek javítási, karbantartási munkálatait, berendezéseinek cseréjét a Kormányhivatal vagy a Kormányhivatal külön kérésére az Önkormányzat végzi, és annak költségeit a Kormányhivatal viseli.

2.8 A Felek megállapodnak, hogy amennyiben a 2.2.-2.4. pontban meghatározott tevékenységek Kormányhivatalt terhelő eseti költsége meghaladja a bruttó 200.000,- Ft összeget, az Önkormányzat a megrendelés előtt köteles a Kormányhivatallal előzetesen írásban (e-mail) egyeztetni a kapcsolattartóval. A megrendeléssel kapcsolatban, amennyiben a beavatkozás sürgős, ez esetben 1 munkanapon belül választ ad a Kormányhivatal, egyéb esetben 5 munkanapon belül teljesíti azt az alábbiak szerint:

* egyeztetés nélkül: váratlan, az életet, egészséget, testi épséget veszélyeztető, a munkakörnyezetet negatívan befolyásoló esemény azonnali elhárítása (tűz, füst, csőtörés, stb.)
* sürgős beavatkozás (1-2 munkanap) egyeztetéssel: az életet, egészséget, testi épséget közvetlenül nem veszélyeztető, de a munkakörnyezetet negatívan befolyásoló esemény (lift, fotocellás ajtó, hűtés-fűtés, elektromos hibák, stb.)
* előre tervezett beruházás, fejlesztés (5 munkanap).

2.9 A Megállapodásban rögzítettek nem vagy késedelmes teljesítése esetén a Feleket nem terheli felelősség, ha a késedelem vagy meghiúsulás oka rajtuk kívülálló, általuk elháríthatatlan külső ok. A vis major felmerülésének tényét és várható tartamát az érintett fél köteles a másik féllel haladéktalanul írásban közölni.

1. **Üzemeltetési és közüzemi költségek viselése, megosztása**
2. A Felek megállapodnak, hogy a 2. pontban felsorolt üzemeltetési, továbbá az igénybevett közüzemi szolgáltatások díját (továbbiakban: üzemeltetési költség) a Kormányhivatal a Megállapodás 1. számú mellékletében meghatározott költség megosztás arányában köteles viselni.

A fűtéssel kapcsolatos költségfelosztást a Megállapodás 2. számú mellékletet tartalmazza.

1. A Felek rögzítik, hogy az Ingatlanokkal kapcsolatos közüzemi szolgáltatások igénybevétele érdekében a közüzemi szolgáltatókkal szerződéses jogviszonyban az Önkormányzat áll. Amennyiben a Kormányhivatal által használt ingatlanrészben önálló mérő/ almérő kerül(t) felszerelésre, a közüzemi díjat a mért fogyasztás alapján a Kormányhivatal viseli.
2. A Felek megállapodnak, hogy az Önkormányzat a közüzemi költségek, üzemeltetési költségek Kormányhivatalra eső hányadát az 1-2. számú mellékletben meghatározott arányban tovább számlázza a Kormányhivatal felé. Felek kijelentik, hogy a Megállapodás aláírásától kezdve az Előzményekben meghatározott két Ingatlanról havonta külön számla készül, melynek összegét a Kormányhivatal a számla kézhezvételét követő 30 napon belül az Önkormányzat részére banki átutalással teljesíti, az Önkormányzat által kibocsátott számlán megadott bankszámlaszámra.
3. A Felek megállapodnak, hogy a Kormányhivatalt az üzemeltetési és közüzemi szolgáltatások költségei az 1-2. számú mellékletben meghatározott arányban a Megállapodás aláírásától terhelik.
4. Az Önkormányzat az üzemeltetési, közüzemi szolgáltatásokról kiállításra kerülő számlákat a szolgáltatások szerint megnevezés szerinti bontásban készíti el, melyek mellé csatolni köteles a teljesítés igazolt számlamásolatokat, számításokat.
5. A kiszámlázást az Önkormányzat Városüzemeltetési Irodája havi gyakorisággal végzi. Az aktuális kiszámlázott tételeket az Önkormányzat a Pénzügyi Irodájának továbbítja, mely iroda elkészíti a fizetendő számlákat. A számlák Kormányhivatal részére történő kiszállítása a Városüzemeltetési Iroda feladata.
6. **A Megállapodás hatálya**
   1. A Megállapodás határozatlan időre jön létre és az aláírás napján lép hatályba. Amennyiben az aláírás napja nem egy naptári napra esik, a hatályba lépés napjának a Felek kölcsönösen a későbbi időpontot ismerik el.
   2. Felek egyező akarattal kijelentik, hogy a Megállapodás aláírásának napján hatályát veszíti a 2013. április 9. napján kötött, az Önkormányzatnál KI/756-11/2013/IV. iktatószámon nyilvántartott és a 2013. június 17-én kötött, az Önkormányzatnál KI/13405-2/2013/XVI. iktatószámon nyilvántartott megállapodás.
7. **A Megállapodás módosítása, megszűnése**
   1. A Felek megállapodnak, hogy a Megállapodás egyoldalú nyilatkozattal nem mondható fel. A megállapodást a Felek kizárólag közös megegyezéssel szüntethetik meg akként, hogy az üzemeltetési kérdésekről új megállapodásban rendelkeznek. A Megállapodás kizárólag abban az esetben szűnik meg, ha a Kormányhivatalnak az Ingatlanokra az ingyenes használatra vonatkozó jogcíme megszűnik.
   2. A Megállapodás kizárólag írásban, és - a szerződés megszüntetéséhez hasonlóan- kizárólag a Felek közös megegyezésével módosítható.
8. **Kapcsolattartás**
   1. A Felek a Megállapodással kapcsolatban az alábbi kapcsolattartókat jelölik ki:

|  |  |  |
| --- | --- | --- |
|  | Önkormányzat részéről | Kormányhivatal részéről |
| Kapcsolattartó | Tóth Milán Péter  06 30 157 4582  [toth.milan@erzsebetvaros.hu](mailto:toth.milan@erzsebetvaros.hu) | Kovács Krisztián  Telefon: (1) 288-5233  [kovacs.krisztian@bfkh.gov.hu](mailto:kovacs.krisztian@bfkh.gov.hu) |
| Informatikai Osztály/Iroda részéről | Informatika@erzsebetvaros.hu | [informatika.budapest@bfkh.gov.hu](mailto:informatika.budapest@bfkh.gov.hu) |
| Üzemeltetési/ Karbantartási Osztály/ Iroda részéről | uzemeltetes@erzsebetvaros.hu | [uzemeltetes@bfkh.gov.hu](mailto:uzemeltetes@bfkh.gov.hu)  [muszak@bfkh.gov.hu](mailto:muszak@bfkh.gov.hu) |
| Vagyongazdálkodási Osztály/Iroda részéről | Vagyongazdalkodas@erzsebetvaros.hu | [vagyongazdalkodas@bfkh.gov.hu](mailto:vagyongazdalkodas@bfkh.gov.hu) |

* 1. Felek kijelentik, hogy a Megállapodással kapcsolatos bármilyen információ, értesítés akkor hatályos, ha a Felek által a Megállapodásban rögzített székhelyre, írásban postai úton vagy elektronikus úton (hivatali kapun keresztül) történik. A haladéktalan döntéshozatalt igénylő ügyekben a Felek megállapodnak abban, hogy az értesítéseket elektronikus formában (e-mail) is elfogadják egymástól. Bármely fél által észlelt, a szerződésszerű teljesítést lehetetlenné tevő akadály felmerülése, illetve szerződés módosítás kezdeményezése esetén az értesítést aláírt levélben, postai úton elküldve, vagy személyes átvétellel is meg kell erősíteni.
  2. Felek megállapodnak abban, hogy amennyiben bármelyik fél írásban közölt jognyilatkozata a címzett érdekkörében felmerült okból nem jut a címzett tudomására, a jognyilatkozatot a kézbesítés második megkísérlését követő 5. munkanapon kézbesítettnek tekintik.

1. **Titoktartás**
   1. Felek megtartják egymás üzleti titkait; e kötelezettség időbeli korlátozás nélkül fennáll, hatályát a Megállapodás megszűnése, megszüntetése nem érinti. A másik Fél üzleti titka kizárólag előzetes írásbeli felhatalmazás után használható fel, adható át, tehető megismerhetővé, illetve közzé.
   2. A Megállapodás alkalmazásában üzleti titoknak az üzleti titok védelméről szóló 2018. évi LIV. törvény 1. § (1) bekezdésében meghatározott fogalom minősül azzal, hogy – az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv) 27. § (3) bekezdésére figyelemmel – közérdekből nyilvános adatként nem minősül üzleti titoknak a költségvetési támogatás felhasználásával kapcsolatos adat, valamint az az adat, amelynek megismerhetővé tételét, nyilvánosságra hozatalát törvény elrendeli.
   3. Felek rögzítik, hogy üzleti titoknak minősülnek különösen a Megállapodás előkészítésére, illetve tárgyára vonatkozó, vagy egyéb döntést megalapozó adatok az Infotv. 27. § (5)-(6) bekezdésében meghatározottak szerint.
2. **Záró rendelkezések**
   1. Feleket a Megállapodás teljesítése során tudomására jutott adatok és információk tekintetében mind a Megállapodás hatálya alatt, mind annak megszűnését követően teljes körű titoktartási kötelezettség terheli, azokat a másik fél előzetes írásbeli hozzájárulás nélkül- jogszabályi előíráson alapuló adatszolgáltatási kötelezettséget kivéve- másoknak nem szolgálják ki. E körben a Feleket valamennyi alkalmazottja, munkatársa, szerződéses partnere tevékenységéért felelősség terheli. A titoktartási kötelezettség megszegése esetén a másik fél valamennyi ebből eredő kárát köteles megtéríteni.
   2. A Felek megállapodnak, hogy a szervezeti változások következtében az arányszámok 10%-ot meghaladó változásáról írásban értesítik egymást a változás bekövetkezésétől számított 15 napon belül. Amennyiben a Felek a megváltozott arányok miatt egymást nem keresik meg, úgy az itt meghatározottak szerint viselik a költségeket.
   3. A Felek együttműködnek a Megállapodással összefüggésben a saját szabályzataik, belső rendelkezéseik, szolgáltatási szerződéseik összehangolása érdekében.
   4. A Megállapodásban nem rögzített kérdésekben a Polgári Törvénykönyvről szóló, 2013. évi V. törvény rendelkezései az irányadóak.
   5. A Megállapodás elválaszthatatlan részét képezi az 1. számú melléklet, az épület üzemeltetési költségeinek megosztásáról, a 2. számú melléklet, a Fűtéssel kapcsolatos költségfelosztásáról, a 3. számú melléklet Nyilatkozat, 4. számú melléklet Nyilatkozat elfogadásáról.
   6. A Megállapodás 5, azaz öt egymással szó szerint megegyező eredeti példányban, magyar nyelven készült, melyet a Felek - mint akaratukkal mindenben megegyezőt- annak elolvasása és értelmezése után, jóváhagyólag írják alá azzal, hogy a Megállapodás 6, azaz hat számozott oldalból és a Megállapodás elválaszthatatlan részét képező mellékletekből áll.
   7. A Felek megállapodnak abban, hogy a Megállapodással kapcsolatos esetleges vitáikat megkísérlik peren kívül, tárgyalásos úton rendezni. A Felek a Megállapodásból fakadó jövőbeni jogvitájuk rendezése érdekében a hatáskörrel és illetékességgel rendelkező bíróságot a polgári perrendtartásról szóló 2016. évi CXXX. törvény általános illetékességi és hatásköri szabályainak figyelembevételével állapítják meg.
   8. Szerződő Felek a Megállapodást, annak elolvasása és értelmezése után, mint akaratukkal mindenben megegyezőt, jóváhagyólag írták alá.

Mellékletek:

* 1. számú melléklet: Az épület üzemeltetési költségeinek, bevételeinek megosztása
* 2. számú melléklet: Fűtéssel kapcsolatos költségfelosztás
* 3. számú melléklet: Nyilatkozat
* 4. számú melléklet: Nyilatkozat elfogadása

Budapest, Budapest,

|  |  |  |
| --- | --- | --- |
| …………………………………….  **Budapest Főváros Kormányhivatala** |  | ………………………………………  **Budapest Főváros VII. kerület Erzsébetváros Önkormányzata** |
| **Dr. Sára Botond**  **Főispán** |  | **Niedermüller Péter**  **Polgármester** |

Szakmai szempontból ellenjegyzem:

Név: Kovács Krisztián osztályvezető

Aláírás: …………………………….

Kelt: ……………………………….

Pénzügyi ellenjegyzés: Pénzügyi ellenjegyzés:

Név: Páris Gyuláné főosztályvezető Név: Nemes Erzsébet Pénzügyi Iroda vezetője

Aláírás: ……………………………. Aláírás: …………………………

Kelt: ………………………………. Kelt: …………………………….

Jogi szempontból felülvizsgálva: Jogilag ellenőrizte:

Név: dr. Kaiser Zsuzsanna osztályvezető Név: Tóth László jegyző

Aláírás: ……………………………. Aláírás: …………………………...

Kelt: ………………………………. Kelt: ………………………………

1. **számú melléklet**

**Az épület üzemeltetési költségeinek, megosztása**

Az üzemeltetési költségek azok a költségek, melyek az épület üzemeltetéséhez merülnek fel az üzemeltetési megállapodásban foglaltak alapján.

Az épület tulajdonosa/használói a felmerült költségek felosztási módját az alábbiak szerint határozzák meg.

1. **Általános költségfelosztás – az összes tulajdonost és használót érinti**

Ezen felosztási módhoz tartozó költségek:

* épületüzemeltetési díj,
* őrzés-védelem költségei,
* kamerarendszer fenntartási, karbantartási költségei,
* közös területek takarításának költségei,
* rovarirtás, kártevő mentesítés,
* tűzvédelmi feladatok,
* tűzjelző rendszer karbantartása,
* tűzoltó készülékek karbantartása, javítása, ellenőrzése, szabványossági felülvizsgálata és mérése,
* klímaberendezés működésének biztosítása, karbantartása, üzemzavar elhárítása,
* épület egészét érintő, illetve a közös területeken történő, nem a fűtési rendszert érintő beruházások, felújítások,
* villamosenergia-fogyasztás,
* az épültre vonatkozó vagyon-és felelősségbiztosítás díja,
* légszennyezettség mérés, kéményseprés, légszennyezettség bejelentés, környezetterhelési díj megfizetése,
* lift karbantartása, javítása,
* lift biztonsági felülvizsgálata,
* biztonsági berendezések (beléptető) karbantartása,
* szerverszoba közös használatából adódó költségek,
* automata ajtók karbantartása,
* elektromos hálózat karbantartása,
* riasztó rendszer karbantartása.

A fenti tevékenységekhez tartozó költségek viselése a tulajdonos/használók által az épületben elfoglalt terület (m2) szerint kerül megosztásra.

**Általános költségfelosztás**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Erzsébet körút 6.** | | | | | Összes terület (m2) | **Garay utca 5.** | | | | | Összes terület (m2) | **Erzsébet körút 6. + Garay utca 5. együtt (m2)** |
| Sorszám | Épület, szint | Tulajdonos/használó | | | Sorszám | Épület, szint | Tulajdonos/használó | | |
| VII. kerület Önkormányzata | BFKH | Közös terület | VII. kerület Önkormányzata | BFKH | Közös terület |
| 1 | pince | 466,20 | 55,47 |  | 521,67 | 1 | pince | 397,60 | 50,00 |  | 447,60 | **969,27** |
| 2 | földszint | 327,20 | 486,48 | 67,00 | 880,68 | 2 | földszint | 401,20 |  | 47,50 | 448,70 | **1329,38** |
| 3 | félemelet | 433,20 |  |  | 433,20 | 3 | I. emelet | 415,20 |  | 21,50 | 436,70 | **869,90** |
| 4 | I. emelet | 682,20 |  |  | 682,20 | 4 | II. emelet | 415,20 |  | 21,50 | 436,70 | **1118,90** |
| 5 | II. emelet | 631,60 |  |  | 631,60 | 5 | III. emelet | 73,00 | 280,95 | 21,50 | 375,45 | **1007,05** |
| 6 | III. emelet | 640,40 |  |  | 640,40 | 6 | IV. emelet |  | 167,18 | 50,20 | 217,38 | **857,78** |
| 7 | IV. emelet | 643,20 |  |  | 643,20 | 7 | …………….. emelet |  |  |  | 0,00 | **643,20** |
| 8 | …………….. emelet |  |  |  | 0,00 | 8 | …………….. emelet |  |  |  | 0,00 | **0,00** |
| 9 | tető |  |  |  | 0,00 | 9 | tető |  |  |  | 0,00 | **0,00** |
| 10 | liftek aknái 1 szintre |  |  |  | 0,00 | 10 | liftek aknái 1 szintre |  |  |  | 0,00 | **0,00** |
| Épület összesen | | 3824,00 | 541,95 | 67,00 | 4432,95 | Épület összesen | | 1702,20 | 498,13 | 162,20 | 2362,53 | **6795,48** |
| %-os arányban | | 86,26% | 12,225% | 1,511% | 100,00% | %-os arányban | | 72,05% | 21,08% | 6,87% | 100,00% |  |

1. **Fűtéssel kapcsolatos költségfelosztás - az összes tulajdonost és használót érinti**

A fűtéssel kapcsolatos költségeket, valamint a gázfogyasztás díját, a fűtéshez kapcsolódó általános külső, belső karbantartási díjakat, kéményseprői (ellenőrzési) díjakat és a fűtési rendszert érintő beruházások, felújítások költségét az épületben elfoglalt területek fűtött légköbméterének arányában kerülnek felosztásra, mely arányokat az alábbi táblázat tartalmazza.

Ezen felosztási módhoz tartozó költségek:

* gázdíj
* kazánjavítás, szivattyú javítás-karbantartás + anyagköltség
* gázérzékelő karbantartás
* fűtésrendszerrel, szellőzőrendszerrel kapcsolatos költségek.

Táblázatot lásd: „2. számú melléklet – Fűtéssel kapcsolatos költségfelosztás” elnevezésű oldalon.

1. **Létszámarányos költségfelosztás**

Az Önkormányzat biztosítja egész évben a hideg-és melegvíz hálózatok üzemeltetését és karbantartását, a hulladék elszállítását, hulladéktároló edények évi mosatását. A vízfogyasztással, hulladékkezeléssel kapcsolatos költségek létszámarányosan kerülnek felosztásra, amely arányokat az alábbi táblázat tartalmazza.

Amennyiben az Önkormányzat biztosítja a vezetékes távközlési szolgáltatást, internet és WAN hálózat hozzáférést, az ezzel kapcsolatos költségek is létszámarányosan kerülnek felosztásra.

Ezen felosztási módhoz tartozó költségek:

* a víz-és csatornadíj
* víz- és csatorna vezetékek karbantartása
* a hulladékkezelés költsége
* vezetékes távközlési szolgáltatás
* internet és WAN hálózat hozzáférés.

|  |  |  |  |
| --- | --- | --- | --- |
| **Szervezet** | **Erzsébet krt. 6. Fő/%** | **Garay u. 5. Fő/%** | **Összesen Fő/%** |
| VII. kerület Önkormányzata | 136/85 | 44/57,1 | 180/75,6 |
| Budapest Főváros Kormányhivatala | 25/15 | 28/36,3 | 53/22,2 |
| Tankerület | -------- | 5/6,4 | 5/2,1 |
| Összesen | 161/100 | 77/100 | 238/100 |

1. **számú melléklet - Fűtéssel kapcsolatos költségfelosztás**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Erzsébet körút 6.** | | | | | Összes terület (m2) | **Garay utca 5.** | | | | | Összes terület (m2) | **Erzsébet körút + Garay utca együtt (m2)** |
| Sorszám | Épület, szint | Tulajdonos/használó | | | Sorszám | Épület, szint | Tulajdonos/használó | | |
| VII. kerület Önkormányzata | BFKH | Közös terület | VII. kerület Önkormányzata | BFKH | Közös terület |
| 1 | pince | 1352,00 | 166,80 |  | 1518,80 | 1 | pince | 1153,00 | 128,80 |  | 1281,80 | 2800,60 |
| 2 | földszint | 818,00 | 1675,70 | 301,50 | 2795,20 | 2 | földszint | 1556,70 |  | 184,30 | 1741,00 | 4536,20 |
| 3 | félemelet | 1083,00 |  |  | 1083,00 | 3 | I. emelet | 1548,80 |  | 80,20 | 1629,00 | 2712,00 |
| 4 | I. emelet | 2694,70 |  |  | 2694,70 | 4 | II. emelet | 1544,50 |  | 80,00 | 1624,50 | 4319,20 |
| 5 | II. emelet | 2494,80 |  |  | 2494,80 | 5 | III. emelet | 259,90 | 1223,60 | 76,50 | 1560,00 | 4054,80 |
| 6 | III. emelet | 2529,60 |  |  | 2529,60 | 6 | IV. emelet |  | 576,00 | 160,60 | 736,60 | 3266,20 |
| 7 | IV. emelet | 2540,60 |  |  | 2540,60 | 7 | …………….. emelet |  |  |  | 0,00 | 2540,60 |
| 8 | …………….. emelet |  |  |  | 0,00 | 8 | …………….. emelet |  |  |  | 0,00 | 0,00 |
| 9 | tető |  |  |  | 0,00 | 9 | tető |  |  |  | 0,00 | 0,00 |
| 10 | liftek aknái 1 szintre |  |  |  | 0,00 | 10 | liftek aknái 1 szintre |  |  |  | 0,00 | 0,00 |
| Épület összesen | | 13512,70 | 1842,50 | 301,50 | 15656,70 | Épület összesen | | 6062,90 | 1928,40 | 581,60 | 8572,90 | 24229,60 |
| %-os arányban | | 86,31% | 11,77% | 1,93% | 100,00% | %-os arányban | | 70,72% | 22,49% | 6,78% | 100,00% |  |

**3. számú melléklet**

**Nyilatkozat**

Alulírott Niedermüller Péter, a Budapest Főváros VII. kerület Önkormányzatának polgármestereként az alábbiaknak megfelelően nyilatkozom a Budapest Főváros Kormányhivatala VII. kerületi Hivatala részére átadott, a

**34563 helyrajzi szám**, Budapest VII. Erzsébet krt. 6. címen az Önkormányzattal közösen használt Ingatlanban a VII. kerületi Hivatal által kizárólagosan használt területeken

**32965 helyrajzi szám**, Budapest VII. Garay u. 5. címen az Önkormányzattal közösen használt Ingatlanban a VII. kerületi Hivatal által kizárólagosan használt területeken

az őrzés-védelmi és takarítási szolgáltatásoknak az Üzemeltetési Megállapodás aláírásának napját követően, Budapest Főváros Kormányhivatalára tovább hárított szolgáltatás arányos továbbszámlázás mellett történő- fenntartásáról.

|  |  |  |
| --- | --- | --- |
|  | Nem vállalom | Vállalom |
| őrzés-védelem |  | x |
| takarítás |  | x |

Budapest, 2023.

…………………………………………

**Niedermüller Péter**

**polgármester**

1. **számú melléklet**

**NYILATKOZAT ELFOGADÁSA**

Alulírott, dr. Sára Botond főispán Budapest Főváros Kormányhivatala (továbbiakban: BFKH) képviseletében ezúton tudomásul veszem Budapest Főváros VII. kerület Erzsébetváros Önkormányzata (továbbiakban Önkormányzat) polgármesterének az Üzemeltetési Megállapodás aláírásával egy időben tett nyilatkozatában foglaltakat, mely szerint a BFKH kerületi Hivatala és az Önkormányzat által közösen használt Ingatlanok – a hivatkozott nyilatkozatban taxatíve felsorolt – területein az Önkormányzat gondoskodik az őrzés-védelmi és takarítási szolgáltatásoknak az Üzemeltetési Megállapodás aláírásának napját követő -BFKH-ra tovább hárított szolgáltatás arányos továbbszámlázás mellett történő – fenntartásáról.

Jelen elfogadó nyilatkozat kizárólag az Önkormányzat nyilatkozatával együtt, az Üzemeltetési Megállapodás részeként érvényes.

Budapest, 2023.

……………………………………….

**dr. Sára Botond**

**főispán**