|  |
| --- |
| **Budapest Főváros VII. kerület Erzsébetváros Önkormányzata**  **Galambos András EVIKINT Intézményi Műszaki Gondnoki és Településüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. április 19 - ei

rendes ülésére

**Tárgy:**  Javaslat az EVIKINT Kft. könyvvizsgálójának kinevezésére

**Készítette:**

Galambos András

EVIKINT Kft. ügyvezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Kérem a Képviselő-testület tagjainak támogatását az EVIKINT Intézményi Műszaki Gondnoki és Településüzemeltetési Korlátolt Felelősségű Társaság, a továbbiakban: EVIKINT Kft. (székhely: 1077 Budapest, Wesselényi u. 69. fsz. U-7.; Cg.01-09-990216, adószám: 24095275-2-42, ügyvezető: Galambos András) könyvvizsgálójának kinevezése érdekében.

Jelen eljárás azért vált szükségessé, mert az Önkormányzat 100 %-os tulajdonát képező EVIKINT Kft. könyvvizsgálójának megbízatása 2023. május 31. napjával lejár. Tekintettel arra, hogy a gazdasági társaság könyvvizsgálójának tevékenységével a Társaság teljes mértékben elégedett volt, ezért került sor a könyvvizsgáló újbóli felkérésére. (1-2. sz. melléklet) Az EVIKINT Kft. beszerzési szabályzatának 6. f pontjára tekintettel, könyvvizsgálat esetén mellőzhető a három árajánlat bekérése. (3. sz. melléklet)

A P and P Mérlegdoktor Könyvvizsgáló Korlátolt Felelősségű Társaság (székhely:1034 Budapest, Bécsi út 60., cégjegyzékszám: 01 09 689401, adószám: 12500514-2-41, felelős könyvvizsgáló: Papp István) az általa beküldött árajánlat szerint az EVIKINT Kft. könyvvizsgálói feladatait 50.000 Ft + Áfa / hó megbízási díjért vállalja.

Az árajánlat beérkezéséről az EVIKINT Kft. Felügyelő Bizottsága tájékoztatást kapott és azt tudomásul vette. (4. sz. melléklet)

Javaslom a P and P Mérlegdoktor Kft.-vel történő szerződéskötést 2024. május 31. napjáig, 50.000 Ft + Áfa / hó díjazás ellenében.

A P and P Mérlegdoktor Kft. átláthatósági nyilatkozatát is mellékeljük előterjesztésünkhöz. (5. sz. melléklet)

A Képviselő-testület döntési jogköre Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. kerület Erzsébetváros Önkormányzata Képviselő-testületének 11/2012. (III. 26.) önkormányzati rendelete 15. § (2) bek. d) pontján alapul:

*„A Képviselő-testület dönt a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról.”*

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő- testületének ….../2023. (IV.19.) határozata az EVIKINT Intézményi Műszaki Gondnoki és Településüzemeltetési Korlátolt Felelősségű Társaság könyvvizsgálójának kinevezéséről, díjazásának megállapításáról**

I. Budapest Főváros VII. kerület Erzsébetváros Önkormányzat Képviselő-testülete úgy dönt, hogy:

1. az Önkormányzat 100%-os tulajdonában álló EVIKINT Intézményi Műszaki Gondnoki és Településüzemeltetési Korlátolt Felelősségű Társaság könyvvizsgálói feladatainak elvégzésével **2024. május 31. napjáig terjedő időszakra a P and P Mérlegdoktor Könyvvizsgáló Korlátolt Felelősségű Társaságot** (székhely:1034 Budapest, Bécsi út 60., cégjegyzékszám: 01 09 689401, adószám: 12500514-2-41, Magyar Könyvvizsgálói Kamara nyilvántartási száma:004039, felelős könyvvizsgáló: Papp István) **bízza meg és díjazását havi 50.000 Ft + Áfa összegben állapítja meg**.

2. felkéri az EVIKINT Kft. ügyvezetőjét, hogy a könyvvizsgálóval kösse meg a megbízási szerződést, valamint gondoskodjon a társaság létesítő okiratának módosításáról és a cégbíróság felé történő változás-bejelentési eljárás megindításáról.

3. felhatalmazza a Polgármestert a létesítő okirat aláírására.

**Felelős:** Niedermüller Péter polgármester, Galambos András ügyvezető

**Határidő:** 2023. május 31.

Budapest, 2023. március 23.

Galambos András

EVIKINT Kft. ügyvezetője

Mellékletek:

1. sz. P and P Mérlegdoktor Kft. árajánlata

2. sz. P and P Mérlegdoktor Kft. cégkivonat

3. sz. EVIKINT Kft. beszerzési szabályzata

4. sz. EVIKINT Kft. Felügyelő Bizottságának tudomásulvétele

5. sz. P and P Mérlegdoktor Kft. átláthatósági nyilatkozat